SADENTREPESE-ΣΑΔΕΝΤΡΕΠΕΣΑΙ !!!: Νοεμβρίου 2009\nΤα αναλυτικά αποτελέσματα στην γειτονιά μας έχουν ως εξεις:\nΨήφισαν 919 έγκυρα 909 Μπακογιάννη 851 Σαμαράς 40 Ψωμιάδης 20\nΨήφισαν 436 έγκυρα 431 Μπακογιάννη 421 Σαμαράς 06 Ψωμιάδης 04\nΨήφισαν 132 έγκυρα 132 Μπακογιάννη 126 Σαμαράς 05 Ψωμιάδης 01\nΣυνολικά στον Ν. Χανίων ψ\nΨήφισαν 16.185 έγκυρα 16058 και πήραν\nΝ. Μπακογιάννη 14.751\nΑ. Σαμαράς 1051\nΠ. Ψωμιάδης 292\nΤο τέμενος Κιουτσούκ (μικρού) Χασάν ή Γιαλί Τζαμισί (τζαμί του γιαλού), όπως επικράτησε να λέγεται, ήταν έργο Αρμενίου αρχιτέκτονα, που είχε κατασκευάσει και άλλο όμοιό του στο χωριό Σπανιάκο του Σελίνου. Το τζαμί, στην αυλή του οποίου υπήρχαν φοινικόδεντρα και τάφοι πασάδων και γενιτσάρων, σταμάτησε τη λειτουργία του το 1923. Σήμερα είναι αναπαλαιωμένο, χωρίς όμως τον μικρό αλλά γραφικό μιναρέ του που κατεδαφίστηκε το 1920 (κατ' άλλους το 1939).\nΣύμφωνα με το Αρχηγείο της ΕΛΑΣ, έγινε παγκόσμια ψηφιακή έρευνα στο διαδίκτυο και διαπιστώθηκε η εμπλοκή 158 ηλεκτρονικών ιχνών Ελλήνων χρηστών στο διαδίκτυο. Ακολούθησε ψηφιακή ανάλυση στα ηλεκτρονικά ίχνη που διήρκεσε τέσσερις μήνες και ταυτοποιήθηκαν 55 χρήστες, να διακινούν στο διαδίκτυο σκληρότατο υλικό παιδικής πορνογραφίας στο οποίο απεικόνιζαν πολύ μικρά παιδιά σε σεξουαλική δραστηριότητα με ενηλίκους.\nΕπειδή τα λόγια είναι φτώχεια καλό θα είναι η νέα κυβέρνηση μιας και καμιά ως και τώρα δεν είχε τα κότσια να το κάνει ..... "Επιτέλους τα ονόματα και οι φωτογραφίες των ζωών χωρίς εισαγωγικά να δημοσιοποιούνται σαν το σύστημα Amber Alert. Και αυτοί που πιάνονται (διακίνηση και τα σχετικά) να μην αθωώνονται όπως πολύ συχνά συμβαίνει!!\nΦυσικά ούτε λόγος για το πρέπει να κάνουμε σε κάτι διευθυντές σχολείων που πιάνονται με υλικό παιδικής πορνογραφίας. Καρατόμηση πάνω και κάτω!!\nΜΠΡΑΒΟ ΣΤΗΝ ΥΠΟΥΡΓΟ\n«Δάσκαλος σημαίνει λειτούργημα. Εκπαιδευτικός που παρεκτρέπεται, καθ΄ οιονδήποτε τρόπο δεν έχει θέση στην τάξη» ανέφερε χαρακτηριστικά.\nΑύξηση καθαρών κερδών κατά 9% ανακοίνωσε χθες η Ανώνυμη Ναυτιλιακή Εταιρία Κρήτης για το πρώτο 9μηνο του 2009.\nΣτο εννεάμηνο του 2009 ο Όμιλος ΑΝΕΚ δραστηριοποιήθηκε στις γραμμές της Κρήτης, του Αιγαίου και της Αδριατικής έχοντας υπό διαχείριση, συνολικά, 19 πλοία (13 ιδιόκτητα). Κατά το 3ο τρίμηνο, το οποίο είναι ιστορικά το σημαντικότερο κάθε χρήσης λόγω της εποχικότητας που διακρίνει την επιβατηγό ναυτιλία, αυξήθηκε η διακίνηση επιβατών και ΙΧ, ενώ ο Όμιλος διεύρυνε τις γραμμές δημόσιας υπηρεσίας καλύπτοντας τις ανάγκες διακίνησης μεταξύ των νησιών του Αιγαίου. Στις γραμμές της Αδριατικής παρατηρήθηκε γενικότερη μείωση της διακίνησης των φορτηγών ως απόρροια της οικονομικής ύφεσης.\nΤα μικτά κέρδη του Ομίλου ανήλθαν σε ευρώ 53,9 εκατ. έναντι ευρώ 51,8 εκατ. το αντίστοιχο εννεάμηνο του 2008 σημειώνοντας αύξηση κατά 4,1%. Αντίστοιχα, το μικτό περιθώριο κέρδους ενισχύθηκε κατά 1,7 ποσοστιαίες μονάδες στο 24,4% επί του ενοποιημένου κύκλου εργασιών έναντι 22,7% το 2008.\nΣτο θετικό αυτό αποτέλεσμα συνετέλεσε και η μείωση των τιμών των καυσίμων, η οποία αντιστάθμισε την άνοδο των λοιπών λειτουργικών δαπανών λόγω της αύξησης του υπό διαχείριση στόλου του Ομίλου.\nΥ.Σ Φυσικά θα αυξηθούν ακόμα περισσότερο γιατί είναι και τα 5.500.000 Ε της (δική μας) άγονης. αλλά και ότι δεν θα ξαναχρεωθεί γι' αυτήν (την δική μας εταιρεία) αφού δεν είναι πλέον μέτοχος .\nΤελικά η χθεσινή βόλτα μας μπορεί να ήταν υπέροχη, να είδαμε πολλά ενδιαφέροντα απολιθώματα όμως στο τέλος μας επιφύλασσε μια πολύ δυσάρεστη έκπληξη. Σε μια γωνιά της πετρώδης παραλίας είδαμε μια νεαρή χελώνα νεκρή, η χελώνα ήταν σε αποσύνθεση και δεν πέθανε - αν και δεν είμαστε ειδικοί- μέσα στην θάλασσα αλλά κατάφερε να βγει και να πεθάνει σε αυτό το σημείο. φέρει πολλά κτυπήματα αλλά το παράξενο είναι ότι κρατάει το κεφάλι της που εύκολα μας κάνει να πιστεύουμε ότι τα κτυπήματα της είναι έργο ...ψαρά. Το μόνο που κάναμε ήταν να εμημερώσουμε το λιμεναρχείο. Κρίμα !!!\nΣήμερα η Κυριακάτικη βόλτα ήταν στο ξεχασμένο όσο και παραμελημένο παλαιοντολογικό "ΠΑΡΚΟ" μας στην Καλυβιανή. Τα παιδιά είδαν και έμαθαν πολλά. Μια έκταση πολλών χιλιομέτρων στρωμένη με τα απίθανα απολιθωμένα όστρακα, κοράλλια αλλά και ψάρια του γένους CUCLOSERIS της κρητιδικής περιόδου, ηλικίας 70 εκατομμυρίων χρόνων.\nΦυσικά κάθε χρόνο και λιγότερα μιας και κάποιοι επιτήδειοι τα εμπορεύονται! Αλλά ποιος θα ενδιαφερθεί;\nΑν μπορείς να κάνεις ένα καλό, απλά κάντο χωρίς δεύτερη σκέψη. Αν μπορείς να κάνεις ένα κακό, απλά ξανα σκέψου το και μην το κάνεις. Αν είναι να κάνεις ένα τίποτα απλά είναι προτιμότερο να μην κάνεις τίποτα.\nΚαφενές, το στέκι κάθε παραπονεμένου και φαινομενικά αδικημένου, τόπος συνάντησης των αμπελοφιλόσοφων, αλλά και το αιώνιο διαστρεβλωτήρι για πολλούς. Όμως ανάμεσα στις αμπελοσοφίες και την παραπληροφόρηση ακούς και μερικές κουβέντες, πικρές-σκληρές- απίστευτες- πολλές φορές αληθινές. Έκατσα και μάζεψα μερικές και σας τις μεταφέρω.\nΟΙ ΛΩΤΟΦΑΓΟΙ ΤΗΣ ΚΥΒΕΡΝΗΣΗΣ\nΆκουσα τις προάλλες σε μια υπαίθρια καφενοπαρέα ότι είμαστε μια κοινωνία λωτοφάγων- ξέρετε για αυτόν τον λαό της Β. Αφρικής που έκανε τους επισκέπτες του να ξεχνούν το παρελθόν, ταΐζοντας τους λωτούς- ίσως να υπάρχει μια δόση αλήθειας αν σκεφτούμε ότι…..\nΤο δεν ξεχνώ γίνεται εύκολα ξεχνώ και τα ψεύτικα τα λόγια τα μεγάλα ξεστομίζονται σήμερα πολύ πιο εύκολα. Οι υποσχέσεις (Λωτοί) που με τόσο ευκολία δόθηκαν –σίγουρα για κάποιο σκοπό- διαψεύδονται πάραυτα. Η αμνησία κτυπάει και τα πιο καλά μυαλά, κάνοντας όλους εμάς να αναρωτιόμαστε ; Ακούσαμε αυτό, ακούσαμε το άλλο; Μα… μας το υποσχέθηκαν;\nΟΙ ΕΠΙΛΕΓΜΕΝΕΣ ΑΝΑΜΝΗΣΕΙΣ\n- Κάποιος άλλος υποστήριξε ότι λειτουργούμε ως ένα υποθηκοφυλακείο επιλεγμένων αναμνήσεων. Δηλαδή ότι συμφέρει τον καθένα, έχει, θυμάται, χαίρεται και φυσικά ξεχνάει. Άλλωστε την σπουδαιότητα ενός απλού αγαθού, ενός απλού πράγματος, ενός ανθρώπου με κεφαλαία γράμματα στην περίπτωση μας, την αντιλαμβανόμαστε μόνο κατά την απώλεια του. Ποτέ πιο πριν δυστυχώς ... ή εν πάση περιπτώσει κάτι λέμε …. κατά την διαδοχή.\nΗ ΤΕΧΝΙΚΗ ΤΟΥ ΨΕΜΑΤΟΣ\n- Κάποιος άλλος – δάσκαλος στο επάγγελμα - υποστήριξε ότι έχουμε αποκτήσει μια μοιραία τεχνική να πιστεύουμε τα ίδια τα ψέματα μας, έτσι δεν έχουμε πλέον την δύναμη να αλλάξουμε την κατάσταση. Βαρύ ακούγεται αλλά ενδεχομένως να εμπεριέχει άλλη μια μικρή δόση (πικρής) αλήθειας.\n- Όπου φυσάει ο άνεμος, όπου βολεύεται ο καθένας Γιάννη, μου είπε. Όσο λιγότερες «ευθύνες» τόσο το καλύτερο, αδιαφορούμε μετά μεγάλης χαράς και βουλιμίας και κορδωνόμαστε να προβάλουμε το μικρό - μεγάλο «εγώ» μας σε μία κοινωνία «ανθρώπων» που μαζί δεν κάνουμε και χώρια δεν μπορούμε.\nΗ ματαιότητα και ο φόβος για όλους εμάς τους μικρούς ήρωες της καθημερινότητας δυστυχώς κρύβεται πίσω από όμορφες «βιτρίνες» που με κόπο «στήνουμε» προσπαθώντας να τις προβάλουμε στους άλλους για να τους εντυπωσιάσουμε. Αλλά αλήθεια τι κερδίζουμε, αφού το ψέμα μας έγινε συνήθεια;\n-Σίγουρα όποιος δεν φοβάται την ήττα μπορεί να κερδίσει τον κάθε πόλεμο, και εμείς εδώ μα την αλήθεια έχουμε πολλά μέτωπα ανοικτά, πολλούς πολέμους να κερδίσουμε για να δούμε μια άσπρη μέρα. Πρώτιστα βέβαια πρέπει να νικήσουμε τους φόβους μας, αυτούς που μας κυριεύουν ακόμα και πριν από την κάθε ενέργεια μας, να αποβάλλουμε με λίγα λόγια την ηττοπάθεια μας, και κατά δεύτερο μια αλήθεια δεν έβλαψε ποτέ κανένα. Εξάλλου κανείς δεν κρίνεται πάραυτα, ίσως κάποτε μας κρίνει η ιστορία, αλλά και αυτό δεν είναι σίγουρο για μια μικρή κοινωνία σαν την δική μας.\nΟι περισσότεροι Κρήτες χωροφύλακες παρέμειναν μόνιμα στην Μακεδονία και ενσωματώθηκαν στην ελληνική χωροφυλακή διατηρώντας την χαρακτηριστική τους στολή.\nΚρητικές μειονότητες συναντάμε, ακόμη, στη Συρία, στο Χαμιντιέ καθώς και στο Λίβανο, οι οποίοι έφυγαν από την Κρήτη γύρω στο 1896 ή και παλαιότερα.\n«Αυτοί οι άνθρωποι, γράφει ο Μ. Χαριτόπουλος, μέχρι σήμερα αρνούνται κατηγορηματικά την ταύτησή τους με τους Τούρκους ή τον χαρακτηρισμό «Τουρκοκρητικοί» που τους δίνουμε. Ταυτόχρονα είναι πολύ φανατικοί και υπερήφανοι για την κρητική τους καταγωγή, από 5 γενιές μέχρι σήμερα διατηρούν (χωρίς βέβαια δασκάλους από την Ελλάδα) την ελληνική γλώσσα και ιδιαίτερα την κρητική διάλεκτο…διατηρούν τα ήθη και έθιμα…» και αλλού γράφει: «Το κρητικό αυτό στοιχείο που δεν δέχτηκε να αφομοιωθεί από του Άραβες, αντιμετώπισε εκτός από την άρνηση της Ελλάδας και την άρνηση των εδώ εθνικοτήτων, λόγω του δικού του υπερεθνικισμού (οι Κρητικο-αραβικοί γάμοι είναι μέχρι σήμερα ντροπή), με αποτέλεσμα να είναι σε γενικές γραμμές χαμηλού βιοτικού επιπέδου…», και συνεχίζει, οι Κρητικοί αυτοί αισθάνονται πικραμένοι διότι λόγω της θρησκείας τους απορρίπτονται και περιφρονούνται» από την Ελλάδα.\nΤην πλήρη ανάπλαση του παραλιακού μετώπου του κόλπου της Κισάμου, από τα Νοπήγεια μέχρι τα Βιγλιά (μετά το λιμάνι του Καστελλίου), προβλέπει η μελέτη που εκπονείται από τον ΟΑΔΥΚ και ομάδα μελετητών.\nΗ διαδικασία βρίσκεται ακόμα στο στάδιο της προμελέτης και οι δύο δήμοι της περιοχής ευελπιστούν ότι θα έχει ολοκληρωθεί τους πρώτους μήνες του νέου έτους, έτσι ώστε να κατατεθεί για χρηματοδότηση από το Δ΄ΚΠΣ (ΕΣΠΑ).\nΧθες το πρωί πραγματοποιήθηκε σύσκεψη στα γραφεία του ΟΑΔΥΚ. Οι μελετητές παρουσίασαν την προμελέτη στους εκπροσώπους των δύο δήμων, σε δημοτικούς συμβούλους, στον πρόεδρο του ΤΕΕ Δυτ. Κρήτης, σε εκπροσώπους της ΤΥΔΚ κ.ά.\n"Πρόκειται για ένα διαδημοτικό έργο με το οποίο θα γίνει ανάπλαση όλου του παραλιακού μετώπου του κόλπου της Κισάμου. Στόχος είναι να αξιοποιηθεί η περιοχή τουριστικά" επισήμανε με δηλώσεις της η δήμαρχος Κισάμου κ. Φρόσω Σκουλάκη. Ειδικότερα η μελέτη θα προβλέπει μεταξύ άλλων την δημιουργία:\n-Πλακόστρωτου, περιπατητικού δρόμου.\n- Χώρους αναψυχής και ξεκούρασης.\n- Χώρους πρασίνου.\n- Ανάπλαση του ψαρολίμανου της περιοχής κ.ά.\n"Η διαδικασία βρίσκεται στο στάδιο της προμελέτης και μελετούμε διάφορα θέματα όπως τα ιδιοκτησιακά, των απαλλοτριώσεων, των παράπλευρων οδών, των κυκλοφοριακών προβλημάτων που ενδεχόμενα πρέπει να λυθούν. Την μελέτη την κάνει ο ΟΑΔΥΚ βεβαίως και χρηματοδοτείται από το πρόγραμμα "Θησέας" με το ποσό των 330.000 ευρώ" τόνισε η κ. Σκουλάκη.\nΜε «όνειρο απατηλό» μοιάζει η καταβολή των αγροτικών επιδοτήσεων πριν τα Χριστούγεννα, αν τελικά ισχύσουν όσα ανακοίνωσε χθες από το βήμα της ΠΑΣΕΓΕΣ η υπουργός Αγροτικής Ανάπτυξης Κατερίνα Μπατζελή.\nΌπως είπε η Υπουργός, οι επιδοτήσεις θα καταβάλλονται στους παραγωγούς των Ενώσεων που έχουν ολοκληρώσει κατά 100% την ψηφιοποίηση των μητρώων. Αλλά εδώ και έξι μήνες μόνο 10 Ενώσεις από τις 120 σε όλη την Ελλάδα έχουν ξεπεράσει το 90%. Από την πλευρά τους οι επικεφαλής των Ενώσεων απάντησαν στην κ. Μπατζελή εμμέσως πλην όμως σαφώς ότι αν δεν ξεκινήσει η καταβολή των χρημάτων πριν τις γιορτές, το πολιτικό κόστος για την κυβέρνηση θα είναι τεράστιο.\nΑν δεν τις δώσουν στην ώρα τους να ήξερα ποιος θα φωνάξει; Να ήξερα ποιος θα βγεί στους δρόμους; Γαργάρα θα το κάνουνε και τουμπεκι ψιλοκομένο. Που΄ναι ο κ. Καρχιμάκης να κάνει καμιά επερώτηση στον .... εαυτό του, όπως μας είχε συνηθίσει;\nΛίγα μόλις εικοσιτετράωρα πριν από τις εξαγγελίες τριών υπουργών της κυβέρνησης για περιορισμό της φαρμακευτικής δαπάνης έφτασε, σύμφωνα με καλά πληροφορημένες πηγές, στο υπουργείο Οικονομίας, Ανταγωνιστικότητας και Ναυτιλίας έγγραφο της εταιρείας Bayer με το οποίο ενημερώνονται οι αρμόδιες υπηρεσίες ότι εξετάζεται πολύ σοβαρά το ενδεχόμενο να αποσυρθεί από την ελληνική αγορά η κλασική και γνωστή σε όλους μας ασπιρίνη. Ήδη, σύμφωνα με πληροφορίες, εταιρεία έχει αποφασίσει να αποσύρει το σκεύασμα από την αγορά της Κύπρου τον επόμενο Οκτώβριο ενώ, όπως είναι γνωστό, τον περασμένο Φεβρουάριο διεκόπη στη χώρα μας η κυκλοφορία της Ασπιρίνης – C.\nΗ εταιρεία, σύμφωνα με τις ίδιες πληροφορίες επικαλείται λόγους βιωσιμότητας καθώς, λόγω της εξαιρετικά χαμηλής τιμής του σκευάσματος, δηλαδή 0,66 ευρώ -η φθηνότερη στην Ευρώπη- το προϊόν είναι πολυδάπανο για την Ελλάδα. Είναι χαρακτηριστικό ότι η χονδρική τιμή στη Γερμανία είναι περίπου 2,50 ευρώ και «κοντά» στα 2 ευρώ στη Βουλγαρία ενώ στην Ελλάδα διαμορφώνεται κάτω από 0,50 ευρώ. Να σημειωθεί ότι σ’ αυτή την χονδρική τιμή δεν συμπεριλαμβάνεται το κέρδος της φαρμακαποθήκης κ.λπ. http://totefteri.blogspot.com/2009/11/blog-post_27.html\nΈβλεπα λοιπόν το καλοκαίρι τους Πολωνούς και τους άλλους φτωχομπι...δες τουρίστες να αγοράζουν με τις κούτες τις ασπιρίνες και μόνο τώρα κατάλαβα ότι ...... έβγαζαν τσάμπα με το λαθρεμπόριο της ασπιρίνης, τις διακοπές τους. Βαλιτσιές γεμάτες από την θαυματουργή ασπιρίνη έφευγαν απο το Ελλάντα !!! 1,5 Ε καθαρά απο κάθε κουτί έβγαζαν, έπαιρναν 100 κουτιά έβγαζαν 150Ε και έκαναν τσάμπα 7ήμερες διακοπές με 200 Ε πληρωμένο ξενοδοχείο+ αεροπλάνο + αυτοκίνητο + all inclusive στο φαΐ και το ποτό ....\nΟι φωτογραφίες είναι απο την συλλογή του φίλου Αντρέα Χατζηπολάκη.\nΣτο έργο των De Bonneval P.-Dumas M., "Αναγνώριση της νήσου Κρήτης", διαβάζουμε ότι οι Αμπαδιώτες είναι όλοι μικρόσωμοι, άσχημοι, με μαυριδερό χρώμα και ύπουλο βλέμμα. Είναι κλέφτες, απάνθρωποι, δύσπιστοι μεταξύ τους και χωρίς πίστη. Δικαιολογημένα προκαλούν φόβο όταν τους συναντούν κατά ομάδες. Μερικές φορές πηγαίνουν να ληστέψουν τα χωριά και να φορολογήσουν τα ελληνικά μοναστήρια. Όλοι οι κακοποιοί γίνονται δεκτοί απ’ αυτούς τους ληστές και βρίσκουν εκεί καταφύγιο, όταν καταδιώκονται για να δικαστούν. Το 1771 όταν ένα αγγλικό πλοίο, είχε πάει στον όρμο του Τυμπακίου για να πάρει νερό, μια ομάδα Αμπαδιωτών κατέβηκε, κατέλαβε τη βάρκα, ανέβηκε στο κατάστρωμα, έσφαξε τον καπετάνιο, μαζί μ' όλο το πλήρωμα, και λήστεψε το καράβι. Η διοίκηση έχει δώσει, μερικές φορές άχρηστες φορολογικές απαλλαγές, σε κάποια άτομα αυτής της παρηκμασμένης και διεφθαρμένης φυλής.\nΣυζήτηση μεγάλη τις τελευταίες ημέρες για την ΑΝΕΝ, τη ναυτιλιακή εταιρεία Κισάμου, όπως εμείς τη γνωρίζουμε. Ποιοι ευθύνονται για τον ... καταποντισμό της και ποιοι θα τη σώσουν, τα ζητούμενα.\nΟύτε "τσι μέσες φαίνεται ούτε τσ' αναμεσάδες" η ΑΝΕΚ. Λες και δεν ήταν ο κύριος μέτοχος, λες και έντεχνα δεν υφάρπασε τη χρηματοδότηση της άγονης γραμμής, λες και δεν μπορούσε να εντάξει στο πρόγραμμά της τη σωτηρία της μικρής αυτής ναυτιλιακής εταιρείας.\nΘα μου πείτε οι κρατούντες σήμερα στη ΑΝΕΚ, ως επιχειρηματίες, το συμφέρον τους μετρούν! Και καλά κάνουν.\nΚαραβοκύρηδες όμως έγιναν με τη "μαγιά" μιας λαϊκής εταιρείας του Νομού. Δεν άξιζε άραγε τον κόπο, ή δεν είχαν υποχρέωση να σώσουν... και μιαν άλλη, που δημιουργήθηκε ως συνέχεια της πρώτης;\nΥ.Σ Επιστολή στα Χ.Ν\nΚαλά στόχευσε ο άγνωστο Χ αλλά πόσοι θα τον ακούσουν.........\nΟ Δήμος Κισάμου σας προσκαλεί να επισκεφτείτε την έκθεση που θα υλοποιηθεί απο τις 5 εως 15 Δεκεμβρίου 2009 στη βίλα Ξαγοράρη.\nΗ έκθεση θα φιλοξενήσει τα καλλιτεχνικά δημιουργήματα των συμμετεχόντων στα προγράμματα του Δήμου "Χειροποίητο Κόσμημα-Διακοσμητική Τέχνη-Βυζαντινό Αντίγραφο"\nΟι ώρες λειτουργίας της έκθεσης θα είναι καθημερινά από τις 10πμ-2μμ και 5μμ-8μμ.\nΣε φιλικό παιχνίδι που έγινε χθες στο Μάλεμε ο Πλατανιάς επικράτησε με 6-1 του Κισαμικού με τον υπό μεταγραφή σέρβο Ιγκόρ Μιρτσέτα να πετυχαίνει μάλιστα και 2 γκολ. Τα υπόλοιπα σημείωσαν οι Μπόλος (2), Μπελεβέτης, Κατσικοκέρης ενώ για την ομάδα του Καστελίου σκόραρε ο Ρουστέμι.\nΑπό τον Πλατανιά αισιοδοξούν ότι ο Μιρτσέτα θα καταφέρει τελικά να έρθει σε συμφωνία με την προηγούμενη ομάδα του, την Καστοριά και έτσι να γίνει η μεταγραφή ενώ συνεχίζονται οι επαφές με τον Τσαγκαράκη, στο στόχαστρο βρίσκεται πράγματι και ο 34χρονος Σέρβος επιθετικό Βέλιμπορ Κοπούνοβιτς από τον Πυρσό Γρεβενών -που βάρεσε διάλυση- αφού όπως γράψαμε και χθες η απόκτηση σέντερ φορ αποτελεί προτεραιότητα για τους “ερυθρόλευκους”. Αντίθετα ο μεσοεπιθετικός του Κισαμικού Μπαϊράμ Ντόντα παρότι έδειξε και χθες ότι διαθέτει αρκετά προσόντα, δεν μπορεί να αποκτηθεί καθότι Αλβανός, δηλαδή μη κοινοτικός\nΠλάτανος - Άμιλλα 0-2 (78’ Βερναδάκης, 90’ Ψαρουδάκης Λ.) Ούτε αυτήν την φορά τα κατάφερε ο Πλάτανος και έτσι έμεινε στην τελευταία θέση της βαθμολογίας της Β΄κατηγορίας Χανίων με 4 βαθμούς σε 7 παιχνίδια.\nΟι μαθητές του γενικού λυκείου Ακρωτηρίου προχώρησαν σε εγκατάσταση εκπαιδευτικού σεισμογράφου στο χώρο του σχολείου τους για την καταγραφή των σεισμών, την επεξεργασία των σεισμολογικών δεδομένων με τη βοήθεια κατάλληλου λογισμικού και την δημιουργία ιστοσελίδας για την προβολή των αποτελεσμάτων στο δικτυακό τόπο.\nΗ ομάδα έχει στόχο να γνωρίσει τη σεισμικότητα της Κρήτης και του Ελλαδικού χώρου γενικότερα όπως και τρόπους καταγραφής σεισμών καθώς και το πώς είναι δυνατόν να υπολογιστούν παράμετροι ενός σεισμού όπως π.χ. Το επίκεντρο, το εστιακό βάθος κ.λ.π. Επίσης να γνωρίσει τρόπους προφύλαξης από τους σεισμούς και να προβάλει την εργασία της σε κατάλληλο δικτυακό τόπο.\nΜπράβο στα παιδιά ΕΔΩ η σελίδα τους!!\nΈτσι ονομάζονταν οι εξισλαμισμένοι κρητικοί, οι οποίοι αρχικά ήταν κρυπτοχριστιανοί και μετά μερικές γενιές εξισλαμίστηκαν αληθινά. Στις δυτικές επαρχίες αποκαλούνταν και ξεκουκούλωτοι, αδιάντροποι δηλαδή, χαρακτηρισμός που απηχούσε και τις απόψεις πολλών οθωμανών. Έπιναν κρασί, έτρωγαν χοιρινό, οι περισσότεροι δεν γνώριζαν ούτε λέξη τουρκικά, ήταν μονογαμικοί κι έκαναν συχνά μικτούς γάμους χωρίς να υποχρεώνουν τους συντρόφους τους να αλλάζουν δόγμα.\nΕίναι γνωστό ότι στην Ελλάδα για να ανέλθεις στην πολιτική πρέπει να ανήκεις σε κάποια γνωστή πολιτική οικογένεια, σε κάποιο «τζάκι». Όλοι το γνωρίζουν αυτό και ισχύει από την πρώτη στιγμή της ίδρυσης του ελληνικού κράτους. Σήμερα άλλωστε έχουμε τρεις πασίγνωστες πρωθυπουργοπαραγωγικές οικογένειες. Όμως το μέγεθος και η έκταση του φαινομένου αν εξεταστεί σε βάθος είναι εξοργιστικό. Επικεντρωνόμενοι στη θέση του πρωθυπουργού που πάντοτε ήταν η κυριότερη θέση εξουσίας, άλλοτε εντελώς ασύδοτη και άλλοτε όχι, βλέπουμε ότι για το 70% της διάρκειας των 181 επίσημων χρόνων ζωής του ελληνικού κράτους η θέση κατεχόταν από ένα μέλος μίας από είκοσι (20) συγκεκριμένες οικογένειες. Οι υπόλοιπες εκατομμύρια ελληνικές οικογένειες που πέρασαν αυτά τα 181 χρόνια περιορίζονται στο 30% της πρωθυπουργίας χρονικά. Οι λοιπές οικογένειες ανέδειξαν 53 πρωθυπουργούς που διετέλεσαν κατά μέσο όρο για 1.3 φορές πρωθυπουργοί και έμειναν για 388 μέρες στην θέση τους.\nΑντίθετα οι 20 οικογένειες ανέδειξαν 37 πρωθυπουργούς που πρωθυπούργεψαν κατά μέσο όρο για 5.1 θητείες και καθένας τους έμεινε πρωθυπουργός για 6,5 περίπου χρόνια! Πολύ δίκαιο και αντιπροσωπευτικό δεν ακούγεται αυτό; Πολλές από τις 20 πρωθυπουργοπαραγωγικές οικογένειες κρατάνε από πολύ παλιά μιας και κατείχαν θέσεις εξουσίας από τους Τούρκους ή τους Ενετούς. Άλλες δημιουργήθηκαν στην πορεία, πολλές έχουν πάψει να αναδεικνύουν πρωθυπουργούς, ενώ άλλες συνεχίζουν. Πάντως πέρα από πρωθυπουργούς έβγαλαν πολιτικούς, βουλευτές, υπουργούς, γερουσιαστές, νομάρχες και αμέτρητους δημόσιους αξιωματούχους. Οι οικογένειες αυτές ήταν οι Μεσολλογγίτες Βάλβηδες και Τρικούπηδες, οι συγγενείς των τελευταίων Φαναριώτες Μαυροκορδάτοι, οι Σπετσιώτες Κυριακαίοι, οι Υδραίοι Κουντουριώτηδες και Βουλγάρηδες με συγγενείς τους, οι Μανιάτες Μαυρομιχαλαίοι και Κουμουνδούροι, οι Αχαιοί Ζαΐμηδες, Γουνάρηδες-Κανελλοπουλαίοι και Παπανδρέου, οι Κεφαλλονίτες Μεταξάδες, οι Αρκάδες Δεληγιανναίοι, οι Κερκυραίοι Θεοτόκηδες και Ράλληδες, οι Κορίνθιοι Τσαλδάρηδες, οι Χανιώτες συγγενείς Βενιζέλοι και Μητσοτάκηδες και οι Σερραίοι Καραμανλήδες. Όσον αφορά την καταγωγή των Ελλήνων πρωθυπουργών ως άτομα γενικότερα κατά 29% κατάγονται από την Πελοπόννησο, κατά 16% από τη Στερεά Ελλάδα, 6% από το Αιγαίο, 4,5% από την Κρήτη, 4,5% από τη Μάνη, 8% από τα Επτάνησα, 4,5% από την Ήπειρο, 3% από τη Μακεδονία, 2% από τη Θεσσαλία, 2% από τη Κωνσταντινούπολη, ενώ το 14% ήταν αρβανίτικης καταγωγής.\n26 Νοεμβρίου 2009 Παγκόσμιο ΜποϊκοΠαγκόσμια Ημέρα Αντικαταναλωτισμού, (Buy Nothing Day), δίνει την ευκαιρία για προβληματισμό αλλά και για μια πρόσκαιρη ή μονιμότερη στάση καταναλωτικής συμπεριφοράς, τόσο για τους «έχοντες», με στόχο την αειφορία, την προστασία του περιβάλλοντος, τον περιορισμό της υπερβολής ή της πρόκλησης και την κοινωνική αλληλεγγύη, όσο και για τους «νεόπτωχους» αλλά και αυτούς οι οποίοι ζουν κάτω από τα όρια της φτώχειας τόσο για μέρος των παραπάνω λόγων όσο ασφαλώς και για πολύ πρακτικότερους λόγους.\nΤο 1ο μποϊκοτάζ μίας ημέρας, έγινε στην χώρα μας και είχε κηρυχθεί από το ΙΝΚΑ, την Τετάρτη, 7 Μαρτίου, 1979, το πλέον πρόσφατο ήταν αυτό της 30 Ιουνίου 2008.\nΚαταναλωτές πολλών ταχυτήτων\nΤην τελευταία 25ετία, η Διατροφή έδειχνε να έχει χάσει, για την συντριπτική πλειοψηφία της κοινωνίας των προηγμένων οικονομικά χωρών, τα ταξικά χαρακτηριστικά των προηγούμενων 10ετιών.\nΜε εξαίρεση τις κοινωνικές ομάδες, οι οποίες, για διαφόρους λόγους, βρισκόντουσαν στο περιθώριο και στα όρια της φτώχειας, στα περισσότερα νοικοκυριά, η σύνθεση του καθημερινού φαγητού, ήταν, περίπου, η ίδια, ανεξάρτητα από εισόδημα, επάγγελμα, μόρφωση, τόπο κατοικίας, κ.λ.π.\nΗ αύξηση της κατανάλωσης του κρέατος κατά 160% μέσα σε 20 χρόνια, των γαλακτοκομικών κατά 55%, της ζάχαρης κατά 118%, αλλά και η αντίστοιχη μείωση των δημητριακών κατά 27%, των οσπρίων κατά 36%, των ψαριών κατά 7%,κ.ο.κ., έδειχνε, σύμφωνα με τα στοιχεία του ΙΝΚΑ, ότι η διατροφή είχε πάρει έναν διαταξικό χαρακτήρα αλλά και είχε ταυτόχρονα προσανατολιστεί σε επικίνδυνες διαιτητικές συμπεριφορές, ιδιαίτερα στην νέα γενιά.\nΗ συμμετοχή του έτοιμου φαγητού από το 1984 μέχρι σήμερα αυξήθηκε κατά 956% και από το 1993 μέχρι σήμερα κατά 231%.\nΗ άνιση εξέλιξη των τιμών ανάμεσα στα μη τυποποιημένα και μη επώνυμα προϊόντα (φρούτα, λαχανικά, κρέατα, ψάρια, τυροκομικά) και στα τυποποιημένα – επώνυμα τρόφιμα συνέβαλε σε αυτήν την εξέλιξη.\nΣυγκεκριμένα η αύξηση των τιμών την τελευταία 30ετία είναι, στα λαχανικά της τάξεως του 3.804%, στα φρούτα 3.403%, στα ψάρια 3.294%, στα τυριά 2.405% και στα κρέατα 1.585%. Αντίθετα στα τυποποιημένα τρόφιμα η αντίστοιχη αύξηση κατά την ίδια περίοδο είναι 1.014%.\nΤα πιο ακριβά τρόφιμα στον κόσμο, η σαμπάνια, το χαβιάρι και το συκώτι χήνας, δεν ήταν, όλα αυτά τα χρόνια, αναγκαστικά στα τραπέζια των υψηλών εισοδημάτων ενώ αντίθετα, άλλα «ταπεινότερα», στην τιμή τρόφιμα, υπήρχαν σε όλα τα τραπέζια.\nΠΗΓΗ: ΙΝΚΑ ΚΡΗΤΗΣ\nΑπό σήμερα με εισιτήριο στο Μουσείο Κισάμου. Μετά από 38 μήνες ελευθέρα εισόδου το μουσείο απόκτησε είσοδο. 3 Ε η γενική είσοδος . Έως και σήμερα η επισκεψιμότητα είναι στα 10.000 άτομα περίπου, συμπεριλαμβανομένων και των σχολείων που το έχουν επισκεφτεί.\nΑπό το οδοιπορικό του Οθωμανού Εβλιγιά Τσελεμπί στην ΚΡΗΤΗ το 1668.\nΗ ελιά σαν δέντρο αναφέρεται σε θρησκευτικά μυθολογικά και ιστορικά συγγράμματα από αρχαιοτάτων χρόνων, σαν σύμβολο μακροζωίας, ευτυχίας, ειρήνης, γαλήνης και σοφίας. Ο μακρύς χρόνος που χρειάζεται ένα φυτό ελιάς για να ωριμάσει και να γίνει δέντρο, καθώς και η σχέση που αναπτύσσεται μεταξύ του φυτού και του καλλιεργητή στο μακροχρόνιο διάστημα της ανάπτυξης του, δίνει στο ανθρώπινο μέρος της σχέσης το αίσθημα της ειρήνης και της γαλήνης, δώρο της θεάς Αθηνάς στον άνθρωπο.\nΣαν Bonsai, η ελιά είναι φυτό εσωτερικού η εξωτερικού χώρου αγαπάει το φως και τα ζεστά μέρη. Ιδανικά μέρη τους ζεστούς μήνες είναι το μπαλκόνι η βεράντα, ενώ για τους κρύους μήνες του χειμώνα εάν υπάρχει παγετός, είναι ένα φωτεινό παράθυρο\nΤους ζεστούς μήνες πρέπει να προσέχουμε να διατηρείται το χώμα πάντα υγρό ποτίζοντας το φυτό το σούρουπο για να προλάβει κατά την διάρκεια της νύχτας να αποθηκεύσει νερό στα φύλλα και τον κορμό. Τους κρύους μήνες η ανάγκη για νερό είναι μικρότερη, εάν δεν βρίσκεται κοντά σε θερμαντικό σώμα.\nΤο κλάδεμα γίνεται σε όλη την διάρκεια της βλάστησης κόβοντας τους νεαρούς βλαστούς στο δεύτερο ή τρίτο ζευγάρι φύλλων. Αλλαγή χώματος τα νεαρά φυτά χρειάζονται κάθε 2 ή 3 χρόνια, ενώ τα παλαιότερα κάθε 5-7 χρόνια . Η σύσταση του χώματος αποτελείται από 60% φυτόχωμα, 30% τύρφη, 4% περλίτη, 3% άμμο και 3% κοπριά .\nΔιαμόρφωση των κλαδιών με σύρμα γίνεται πριν αυτά ξυλοποιηθούν τελείως. Το σύρμα διαμόρφωσης το αφήνομε 1-2 μήνες και μετά το βγάζουμε, γιατί υπάρχει κίνδυνος να αφήσει σημάδια στον φλοιό. Λίπανση κάνουμε κάθε 20-30 μέρες την εποχή της βλάστησης στα νεαρά φυτά και ποιο αραιά συσκευασίες.\nΣας εύχομαι γαλήνη και ικανοποίηση στη σχέση που θα δημιουργήσετε με το BONSAI που επιλέξατε.\nΈνα δισ. ευρώ στοιχίζουν στον ΟΓΑ οι παράνομες αναπηρικές συντάξεις που λαμβάνουν χιλιάδες "ασφαλισμένοι". Οι κάτοικοι του χωριού Καλύβια Λακωνίας μάλιστα, όπως μετέδωσε η τηλεόραση του ALPHA, έφθασαν στο σημείο να καταγγείλουν έναν συγχωριανό τους. Σύμφωνα με τον ΟΓΑ, την ώρα που ο μέσος όρος της ΕΕ στις συντάξεις αναπηρίας είναι 14%, υπάρχουν ολόκληροι νομοί που τα ποσοστά έχουν φθάσει ακόμα και στο 45%, όπως ο νομός Ρεθύμνου και ο νομός Χανίων, στην Λευκάδα 40%, στην Καρδίτσα 28%, στο Ηράκλειο 32%, όπως και στον Έβρο και την Άρτα.\nΟι κάτοικοι στα Καλύβια Λακωνίας όμως μιλούν ανοιχτά για έναν ολόκληρο μηχανισμό χορήγησης παράνομων συντάξεων που έχει στηθεί στο χωριό τους. Την ίδια ώρα ο πρόεδρος του ΟΓΑ μιλάει ανοιχτά για κυκλώματα που λυμαίνονται τον Οργανισμό. Όπως λέει, το 45% των κρουσμάτων σε αυτούς τους νομούς οφείλεται σε γιατρούς που χορηγούν πιστοποιητικά. Σε ελέγχους δε στο 80% των φαρμακειών διαπιστώθηκαν παραβάσεις και στο 50% των κλινικών παρανομίες. Αποκαλύπτει ακόμη ότι υπάρχουν γραφεία σε Αθήνα και Θεσσαλονίκη που διαφημίζουν ότι μεσολαβούν για έκδοση συντάξεων του ΟΓΑ.\nΣύμφωνα με τον τηλεοπτικό σταθμό ο Οργανισμός οργανώνει ένα ευρύ δίκτυο ελεγκτών για να κλείσει την πληγή των παράνομων αναπηρικών συντάξεων.\nΕίναι πλέον βέβαιο πως πάλι θα την πληρώσουν οι άνθρωποι με πραγματικές αναπηρίες.\nΔυστυχώς αυτές οι επιτροπές και αυτά τα δίκτυα ελέγχου δεν κυνηγούν τους ανάπηρους μαϊμού ούτε τους ιατρούς που παρανομούν αλλά κυνηγούν τους ανθρώπους με πραγματικές και αντικειμενικές αναπηρίες. Τελικά αξίζει να είσαι ανάπηρος μαϊμού επειδή παίρνεις μεγαλύτερη σύνταξη από ότι εάν έχεις πραγματική αναπηρία.\nΠΕΡΙΣΣΟΤΕΡΑ ΣΤΟ ΡΕΜΠΕΤ ΚΑΦΕ\nΓια όσους δεν θα καταλάβουν, η παραπάνω κυρία - Αφροδίτη Αλ Σάλεχ - είχε πρωτοστατήσει κάποτε μετα από ανώνυμες πληροφορίες που δέχτηκε και μας έκανε βούκινο στην Ελλάδα. Είχε γράψει τότε το περίφημο !!!\n"Τι συμβαίνει στο Καστέλι της επαρχίας του Κισσάμου στα Χανιά Κρήτης ;"\nΜερικές γράμμες απο το αρθρο της....\n"Μόλις με ειδοποίησε ένας φίλος καταγωγής από το Σουδάν για ένα επεισόδιο που έλαβε χώρα εχθές το βράδυ.\nΜια ομάδα αλλοδαπών (16) από το Σουδάν που εργάζεται εποχιακά στο μάζεμα της ελιάς στο Καστέλι, με μισθό 10- 30 ευρώ τη μέρα και διαμονή σ' ένα άθλιο κτίριο, μαύρη εργασία φυσικά, εχθές τα μεσάνυχτα έπεσε θύμα μιας ομάδας ελλήνων (20-25), ενδεχομένως μέλη ακροδεξιάς οργάνωσης, οι οποίοι εισέβαλαν στο χώρο όπου κοιμόντουσαν οι Σουδανοί και τους ξυλοκόπησε. Οι Σουδανοί κατάφεραν να τους αποκρούσουν.......περισσότερα ψέματα από την αφήγηση της στο\nΛοιπόν αυτή η κυρία είναι επίσημα πλέον σύμβουλος του κ. Βούγια υφυπουργού προστασίας του πολίτη, σε θέματα μη νόμιμων εισερχομένων μεταναστών. Καταλάβατε πως τα γράφει η κυρία, ελλήνων με μικρό ε και Σουδανών με κεφαλαίο το Σ, όχι λαθρομεταναστών αλλά μη νομίμων ...σαδεντρέπεται.\nΕυκαιρία είναι λοιπόν τώρα που έγινε ΑΞΙΑ σύμβουλος του κ. Βούγια να τον πάρει και να έλθουν μια βόλτα στην γειτονιά μας. Να έτσι για να δει πως ζουν οι ...ΕΛΛΗΝΕΣ.\nΦωτογραφίες δεν βάζω γιατί είναι ακατάλληλες αλλά και αν δεν τις έχετε δει πηγαίνετε στο ...... http://emprosdrama.blogspot.com/2009/11/al-salech.html\nΠληροφορηθήκαμε από τον Τύπο και τα ΜΜΕ ότι θεωρήθηκε ως εργατικό ατύχημα η περιπέτεια της κ. Κωνσταντίνας ΚΟΥΝΕΒΑ, η οποία δέχθηκε επίθεση από αγνώστους με καυστικό υγρό στο πρόσωπο. Η γυναίκα εξακολουθεί να νοσηλεύεται και ο Υπουργός Εργασίας κ. ΛΟΒΕΡΔΟΣ καλώς αναγνώρισε το γεγονός ως εργατικό ατύχημα και έδωσε παραχωρητήριο και κλειδί στην μητέρα της άτυχης γυναίκας.\n2) Δεν καταβλήθηκε μέχρι σήμερα το δικαιούμενο εφ’ άπαξ βοήθημα (Άρθρο 3 του Ν. 1897/1990).\n3) Μέχρι σήμερα η σύζυγος του δεν διορίστηκε στο Δημόσιο όπως προβλέπεται από το Νόμο (Άρθρο 18 του Ν. 3448/2006), αλλά ο σχετικός φάκελος εξακολουθεί να πηγαινοέρχεται μεταξύ Υπουργείου Οικονομικών και Υπουργείου Προστασίας του πολίτη, αν και από την τέως πολιτική Ηγεσία του Υπουργείου Εσωτερικών μας είχε δοθεί η υπόσχεση ότι το θέμα θα ρυθμιζόταν ως τις Ευρωεκλογές. Έστω να ληφθεί υπ’ όψη ότι ο αδελφός μας άφησε εν ζωή γυναίκα και ανήλικο παιδί ηλικίας μόλις πέντε μηνών.\nΆραγε ο αδελφός μας είναι παιδί ενός κατώτερου Θεού;\nΟ σεμπτάς σου μ' άναψε\nγιαγκίνι στην καρδιά μου.\nΜα να σβήσει δεν μπορεί,\nγκιούλ μπαξέ κυρά μου.\nΤην πληροφορία αυτή δεν μπόρεσε να επαληθέψει, μα ούτε και να διαψεύσει, ο Μεχμέτ Μπέης. Στην ψυχή του φώλιασε το φοβερό σαράκι της ζήλιας, της αμφιβολίας. Κλείστηκε στο σπίτι του, αφού προηγουμένως έδιωξε την αγαπημένη σύζυγό του, Φατμέ.\nΟ χαρούμενος αυτός άνθρωπος έγινε μέσα σε λίγες μέρες ένα ανθρώπινο ερείπιο. Αρρώστησε από καλπάζουσα φυματίωση. Στο χαροπάλεμά του, κάλεσε τη σύζυγο του να τη δει για τελευταία φορά. Η Φατμέ πήγε με τους γονείς της στο σπίτι του άνδρα της. Όταν ο Μεχμέτ Μπέης την αντίκρισε, την κοίταξε στα μάτια και της είπε το εξής τετράστιχο, που αυτοσχεδίασε κείνη τη στιγμή:\nΕγώ παθαίνω καί ξεγνοιώ\nκαι συ που ζεις γλιτώνεις.\nΚι' αν έχω δίκιο απάνω σου\nστον Άδη το πλερώνεις.\nΕσύ μωρέ Καπέ ντουνιά\nσε μένα μη καυχάσαι.\nΜα 'γώ 'μαι που σε γλέντησα\nκαι τώρα μ' άπαρνασαι.\nΑκούστε τον σκοπό εδώ !! ΣΤΑΦΙΔΙΑΝΟΣ\n- Τα στοιχεία της Εθνικής στατιστικής υπηρεσίας είναι προϊόν επιστημονικής εργασίας και είναι απόλυτα διαφανή.\n- Εμείς σαν υπηρεσία ενημερώνουμε για τα απολογιστικά στοιχεία του 2008 . Το φετινό έλλειμμα δεν είχαμε κανένα τρόπο να το γνωρίζουμε.\n- Ήμουν το εύκολο θύμα της νέας κυβέρνησης. Βρέθηκα στο επίκεντρο μιας φιέστας που έστησε η κυβέρνηση για να αλλάξει την μορφή της ΕΣΥΕ.\n- Ο υπουργός οικονομικών κ. Παπακωνσταντίνου γνώριζε ότι η ΕΣΥΕ δεν εμπλέκεται στην πρόβλεψη, εν τούτοις άφησε έκθετη την υπηρεσία.\n- Ο υπουργός οικονομικών ανέβασε το έλλειμμα και τον πήχη στο 12,7%, άνευ λόγου.\nΑυτά από την συνέντευξη του κ. Μ. Κοντοπυράκη στην εβδομαδιαία εφημερίδα ΚΕΦΑΛΑΙΟ.\nΜήνυση κατά παντός υπευθύνου για τα συνεχιζόμενα τροχαία ατυχήματα στον βόρειο οδικό άξονα του νομού Ρεθύμνου κατέθεσε στον Εισαγγελέα Πλημμελειοδικών ο επικεφαλής της μείζονος αντιπολίτευσης του Νομαρχιακού Συμβουλίου, Κωστής Μαθιουδάκης.\nΟ κ. Μαθιουδάκης ζητά να καταλογισθούν οι τυχόν υπάρχουσες ευθύνες, σε κάθε υπεύθυνο φυσικό ή νομικό πρόσωπο και Υπηρεσία, που είναι εκ του νόμου επιφορτισμένη με την εποπτεία, επίβλεψη και συντήρηση του Βόρειου Οδικού Άξονα Κρήτης, για τυχόν πράξεις ή παραλείψεις τους, που «εκθέτουν σε κίνδυνο» τη ζωή όλων αυτών που χρησιμοποιούν το ΒΟΑΚ, λόγω της ενδεχόμενης «παράβασης των καθηκόντων τους».\nΟ ίδιος αναφέρει προς τον εισαγγελέα ότι "από την αρχή του χρόνου, δεκαεπτά στην πλειοψηφία τους νέοι άνθρωποι έχασαν τη ζωή τους στο νομό μας, στον αιματοβαμμένο Βόρειο Οδικό μας Άξονα και πολλοί ακόμα τραυματίστηκαν, άλλοι σοβαρά, άλλοι ευτυχώς ελαφρότερα σε πληθώρα τροχαίων ατυχημάτων, τα οποία με μαθηματική ακρίβεια, δεν θα συνέβαιναν, εάν υπήρχαν «προστατευτικές – διαχωριστικές μπάρες» τουλάχιστον στα 4 – 5 σημεία «καρμανιόλες» του Εθνικού οδικού μας δικτύου.\nΛόγω της ελλείψεως αυτών των προστατευτικών μπαρών, πολλοί οδηγοί, είτε σε κατάσταση μέθης, είτε λόγω ελλιπούς ικανότητας ως προς την οδήγηση, ξεφεύγουν από το ρεύμα κυκλοφορίας τους και εισέρχονται στο αντίθετο ρεύμα κυκλοφορίας με αποτέλεσμα άνθρωποι να χάνουν ακαριαία τη ζωή τους ή να τραυματίζονται βαριά, ακόμη και έμβρυα να διακόπτεται βίαια η κύηση τους, από πολλαπλές «καραμπόλες», έξι και επτά αυτοκινήτων μαζί, όπως αυτή που έγινε μόλις προ δύο μηνών στην περιοχή του «Πανόρμου» ή όπως αυτή που έγινε προ τριών μόλις ημερών στον περιοχή του «Πετρέ» με πέντε τραυματίες, όπου από θαύμα δεν θρηνήσαμε και άλλα θύματα...\nΗ κατάσταση πλέον έχει γίνει ανεξέλεγκτη! Απαιτούνται εκ μέρους όλων των υπευθύνων για την συντήρηση και την κατάσταση του οδικού δικτύου του νομού μας, άμεσες και πρακτικές λύσεις και ενέργειες που πρέπει να ληφθούν σήμερα, γιατί δυστυχώς αύριο θα είναι πια αργά και ο μακάβριος κατάλογος των αθώων θυμάτων της ασφάλτου θα μακρύνει περισσότερο…\nΑπαιτείται να τοποθετηθούν εκ μέρους της «Ειδικής Υπηρεσίας Δημοσίων έργων – Βόρειος Οδικός Άξονας Κρήτης», (ΕΥΔΕ - ΒΟΑΚ) τουλάχιστον στα 4 – 5 πιο επικίνδυνα σημεία «καρμανιόλες» του ΒΟΑΚ, δηλαδή στην περιοχή του Πετρέ (46ο – 48ο χιλιόμετρο), στις στροφές του Γερανίου (51ο χιλιόμετρο), στην ευθεία από την περιοχή Σταυρωμένου έως Σκαλέτα, στην ευθεία του Πανόρμου και στις στροφές της περιοχής των Σισσών, άμεσα προστατευτικές – διαχωριστικές μπάρες. Στα σημεία αυτά έχει συμβεί το 80% των θανατηφόρων και όχι μόνο τροχαίων ατυχημάτων του νομού μας.\nΑπαιτείται επίσης να τοποθετηθεί στα παραπάνω σημεία, επαρκής φωτισμός ο οποίος εγκληματικά απουσιάζει.\nΑπαιτείται επίσης αυξημένη Αστυνόμευση στα άκρως επικίνδυνα αυτά σημεία του εθνικού μας δικτύου.\nΑπαιτείται επίσης εκ μέρους της αρμόδιας Υπηρεσίας ΕΥΔΕ – ΒΟΑΚ και του Προέδρου της Γεωργίου Αγαπάκη, κλείσιμο των παράνομων παρακαμπτηρίων οδών και να τοποθετηθούν και οι απαραίτητες προειδοποιητικές σημάνσεις, οι οποίες τις περισσότερες φορές δεν διαφαίνονται λόγω της πυκνής βλάστησης του χώρου όπου είναι τοποθετημένες, λόγω της πλημμελούς συντήρησης του Βόρειου Οδικού Άξονα Κρήτης.\nΟ νομός Ρεθύμνης κυριολεκτικά έχει «πνιγεί στο αίμα» των θυμάτων της ασφάλτου. Εδώ και τρία ολόκληρα χρόνια, έχει γνωστοποιηθεί σε όλες τις ενδιαφερόμενες Υπηρεσίες, μελέτη του Τεχνικού Επιμελητηρίου Ελλάδος (ΤΕΕ), σύμφωνα με την οποία ο ΒΟΑΚ είναι ο πιο επικίνδυνος οδικός άξονας της χώρας μας. Η αναβάθμισή του αποτελεί καίρια και επιτακτική ανάγκη. Διότι είναι σχεδόν βέβαιο ότι πολλά θανατηφόρα τροχαία δυστυχήματα, θα είχαν αποφευχθεί εάν είχαν τοποθετηθεί όπως σε όλες τις χώρες του κόσμου, προστατευτικά κιγκλιδώματα και διαχωριστικές μπάρες.\nΕπειδή το φλέγον αυτό θέμα που απασχολεί το νομό μας, έχει ήδη φθάσει και στο Νομαρχιακό Συμβούλιο Ρεθύμνης, όπου έγιναν επανειλημμένες συσκέψεις όλων των αρμόδιων Φορέων και όλοι διαπίστωσαν ότι η τραγική αυτή κατάσταση που επικρατεί στο ΒΟΑΚ δεν μπορεί πλέον να συνεχιστεί.\nΕπειδή όλοι οι αρμόδιοι παράγοντες και Υπηρεσίες της ΕΥΔΕ - ΒΟΑΚ πρέπει να τεθούν προ των ευθυνών τους, διότι ολόκληρο το οδικό δίκτυο του νομού μας έχει γεμίσει από εικονοστάσια νεκρών και τραυματιών, εξαιτίας της «εκθέσεως σε κίνδυνο» των οδηγών που το χρησιμοποιούν λόγω της μη λήψεως των απαραίτητων μέτρων που απαιτούνται για την πρόληψη και την αποφυγή των ατυχημάτων αυτών και της πιθανής «παράβασης καθηκόντων» των αρμόδιων Οργάνων και Υπηρεσιών της, για την εποπτεία και τη συντήρηση του Βόρειου Οδικού Άξονα Κρήτης.\nΕπειδή ο νόμος προβλέπει και τιμωρεί τις παραπάνω παράνομες πράξεις, παραλείψεις και αμελείς συμπεριφορές κάθε υπεύθυνου παράγοντα ή Υπηρεσίας που έχει επιφορτισθεί με την εποπτεία, έλεγχο και συντήρηση του Βόρειου Οδικού Άξονα Κρήτης.\nΓια όλους τους παραπάνω λόγους, σας υποβάλω την παρούσα μηνυτήρια αναφορά μου κατά παντός υπευθύνου, για τα συνεχιζόμενα τροχαία ατυχήματα στο νομό μας, πολλά των οποίων δυστυχώς είναι θανατηφόρα και άλλα με σοβαρούς τραυματισμούς και μόνιμες αναπηρίες, αναφορικά τη μη λήψη εκ μέρους τους κάθε απαραίτητου και ενδεικνυόμενου τεχνικού ή άλλου μέτρου που απαιτείται, όπως της τοποθέτησης «διαχωριστικών – προστατευτικών μπαρών», του επαρκούς φωτισμού, των ακάλυπτων προειδοποιητικών σημάνσεων, του κλεισίματος των παράνομων παρακαμπτηρίων και της πλημμελούς συντήρησης του οδοστρώματος του Βόρειου Οδικού Άξονα Κρήτης, πράξεις και παραλείψεις που «εκθέτουν σε κίνδυνο» τη ζωή και την περιουσία των χρησιμοποιούντων αυτόν, λόγω της ενδεχόμενης «παράβασης των καθηκόντων» των αρμόδιων Υπηρεσιών και των υπευθύνων τους και παρακαλώ για τις δικές σας ενέργειες".\nΥ.Σ Άντε γιατί δεν πάει άλλο. Καιρός είναι να κάνουμε και μεις τις απαραίτητες ενέργειες!!\nΤον ερχόμενο Σεπτέμβριο πρόκειται να λειτουργήσει το 2ο Εργαστήριο Ειδικής Εκπαίδευσης και Κατάρτισης Κισάμου καθώς άμεσα θα ξεκινήσουν οι εργασίες από τα συνεργεία του Δήμου και με τη βοήθεια της Νομαρχίας για την αποκατάσταση του παλιού Δημοτικού Σχολείου στο οποίο θα στεγαστεί. Είχαμε γράψει πρώτοι την είδηση αλλά και για το σχολείο που θα είναι το δημοτικό σχολείο των Κουτουφιανών στην Γραμβούσα. Το 2ο Εργαστήριο Ειδικής Εκπαίδευσης και Κατάρτισης στην Κίσαμο πρόκειται να φιλοξενήσει μαθητές από το Ιναχώριο, τον Δήμο Πελεκάνου, το Κολυμβάρι, την Κάντανο και την Κίσαμο.\nΑν θέλεις να ψηφίσεις για τον νέο αρχηγό της Ν.Δ δες που ψηφίζεις !!\nΤο Σάββατο ο Κισσαμικός σε ένα δύσκολο αγώνα κατάφερε να νικήσει και τον Πανακρωτηριακό με 2-1 και να ξεφύγει κι άλλο στην ειδική βαθμολογία του Α ομίλου.\n3. Πανκ/ριακός 12\n4. Κορωνίδα 10\nΣτον άλλο όμιλο η Θύελλα Κ. έφερε 0-0 με την ομάδα του Ιδομενέα και παρέμεινε και αυτή στην πρώτη πεντάδα που οδηγεί στον όμιλο τίτλου.\nΣτα Χανιά οι αστυνομικοί προχωρούσαν στην προσαγωγή τριών ακόμη ατόμων με την κατηγορία της κατοχής υλικού παιδικής πορνογραφίας, ανεβάζοντας τον αριθμό των Χανιωτών που έχουν συλληφθεί ή προσαχθεί σε λίγες μόλις μέρες σε 5. Πρόκειται για τρία άτομα, για τα οποία εξετάζεται το ενδεχόμενο εμπλοκής τους σε κύκλωμα διακίνησης σκληρού πορνογραφικού υλικού. Οι υπολογιστές τους έχουν ήδη κατασχεθεί, αφού εντοπίστηκαν ίχνη ακατάλληλου υλικού με παιδιά, ενώ ανάλογα με τα στοιχεία θα σχηματιστεί και η δικογραφία. Η Δίωξη Ηλεκτρονικού Εγκλήματος αποδεικνύεται πως έχει πλέον τη δυνατότητα να ελέγχει κάθε υπολογιστή και να παρεμβαίνει άμεσα όπου αυτό κριθεί απαραίτητο, παρέχοντας πολύτιμες υπηρεσίες στην κοινωνία με την πάταξη αυτού του είδους των φαινομένων.\nΟνόματα χρειαζόμαστε για να τους μάθουμε..... ονόματα γιατί ποιος ξέρει ποιοι θα είναι;\nΔεκάδες ζώα σαν "χαλκομανίες" βρίσκονται σκοτωμένα στους δρόμους και στις εθνικές οδούς, για μέρες ολάκερες, έτσι για να μας θυμίζουν το πόσο ανάλγητοι και υποκριτές είμαστε. Το καλοκαίρι και για να μην τα βλέπουν οι τουρίστες τα νεκρά ζώα περισυλλέγονται από τους δρόμους από κάποιο άτομο με σύμβαση έργου.\nΜέχρι τέλος Οκτωβρίου που οι τουρίστες φεύγουν από την πόλη μας και τον νομό μας. Οπότε μέχρι να αποσυντεθούν παραμένουν εκεί. Και οι περισσότεροι τα ξαναπατούν η στρέφουν από ενοχές το βλέμμα τους. Κλείνοντας όμως τα μάτια στο αποτρόπαιο θέαμα γινόμαστε και συνένοχοι. Αυτά και χωρίς κανένα άλλο σχόλιο".\nΑπό την επιστολή του φιλοζωικού Συλλόγου Χανίων: "Η προστασία των ζώων".\nΥ.Σ Τελικά το πρόβλημα είναι τα αδέσποτα ζώα; Ή κάτι τρελές κυρίες που όταν τα βαρεθούνε τα αφήνουν στο εθνικό δίκτυο για γρηγορότερη...ξεκούραση; Από εκεί πρέπει να ξεκινήσουν οι αρμόδιοι!!!\nΓια 7 ώρες από 08.00 π.μ έως και 15.00 μ.μ, δεν θα έχουμε ηλεκτρικό ρεύμα στην περιοχή μας. Συγκεκριμένα δεν θα έχει ρεύμα η ολάκερη η πόλη της Κισάμου, η Γραμβούσα, ο Πλάτανος και τα Φαλάσαρνα. Ακόμα ούτε τα Μαρεδιανά- η Κουκουναρά- η Καλάθενες - η Πολυρρήνια και η Λουσακιές. Οπότε ευκαιρία για εκδρομή σήμερα που είναι και καλή μέρα. Πάμε Λίμνη Κουρνά λοιπόν.....\nΑΠΟ ΤΗΝ ΣΥΝΕΝΤΕΥΞΗ ΤΟΥ Κ. ΧΑΡΤΖΟΥΛΑΚΗ* ΣΤΑ Χ.Ν\n-Υπάρχουν καρτελ στο λάδι;\n-Ναι υπάρχουν. Το θέμα είναι πως εμείς θα μπορέσουμε, με τη δική μας στρατηγική, με τη δική μας οργάνωση και τη δική μας ποιότητα να ξεπεράσουμε αυτά τα καρτέλ. Πρέπει πρώτα να αποκτήσουμε την ποιότητα που πρέπει και όχι μόνο να λέμε ότι υπάρχει ποιότητα. Θα πρέπει να την αποδεικνύουμε συνεχώς. Μόνο έτσι θα αποκτήσουμε την υπεραξία. Διαφορετικά δεν θα μπορέσουμε ποτέ να ανταγωνιστούμε τον Ισπανό με την υπερεντατική φυτεία και το έξτρα παρθένο. Όλα αυτά τα προβλήματα δεν ήρθαν τυχαία στο ελληνικό ελαιόλαδο. Κάποτε οι Ιταλοί είχαν την κυριαρχία γιατί είχαν και προωθούσαν τις μεγαλύτερες ποσότητες έξτρα παρθένου. Αυτό συνέβαινε παλιότερα. Σήμερα, η Ισπανία παράγει 1 εκατ. 200 χιλιάδες τόνους ελαιολάδου, εκ των οποίων το 50% τουλάχιστον είναι έξτρα παρθένο. Επομένως, αναγκαστικά η αγορά του παρθένου ελαιολάδου μεταφέρθηκε από την Ιταλία στην Ισπανία. Οι κινήσεις των Ιταλών πλέον είναι για το έξτρα - έξτρα παρθένο (0 μέχρι 3 γραμμές).\nΝα μην παράγουμε το καλής ποιότητας προϊόν με συνθήκες του 1980. Πρέπει να το παράγουμε με συνθήκες του 2010. Αυτό, δηλαδή, που ζητάει η αγορά και αυτός που έχει να πληρώσει. Καλώς ή κακώς σε αυτόν θα πρέπει να απευθυνθούμε. Αυτός που δεν έχει να πληρώσει πολλά θα πάρει το ισπανικό έξτρα παρθένο, στο 1,80 ή στα 2 ευρώ. Και δεν είναι μόνο η τυποποίηση. Εγώ που θέλω να αγοράσω λάδι καλής ποιότητας θέλω να ελέγξω όλη τη διαδικασία, αν αυτό το προϊόν που αγοράζω και το πληρώνω 4 και 5 ευρώ είναι αυτό το προϊόν που μου λένε ότι είναι. Και υπάρχουν τέτοιες διαδικασίες. Αυτές θα πρέπει να ακολουθήσουμε. Θέλει, όμως, μία αλλαγή νοοτροπίας από όλους. Και από τον παραγωγό. Όσα λεφτά και αν του δώσει το κράτος, όση ενίσχυση και αν του δώσει, αν δεν αλλάξει νοοτροπία και παράγει με τις λογικές του 1980 δεν πρόκειται να βγάλουμε το προϊόν που ζητάει η αγορά.\n*Ο Κώστας Χαρζουλάκης είναι Διευθυντής του Ινστιτούτου Ελιάς και Υποτροπικών φυτών.\nΔεν χρειάζεται αμυντικός….\nΛάθος τίθεται το ζήτημα και από σένα, Γιάννη. Δεν χρειάζεται αμυντικός.\nΧρειάζεται καλό δεκάρι για να κινητοποιήσει δυνάμεις για να βγάλει την κάθετη μπαλιά σ’ αυτόν που θα σαλπίσει την μπουρού του «Μυρτιδιώτισσα».\nΑιφνιδιάζονται, κατά κανόνα, οι απροετοίμαστοι οι χαλαροί και οι ..πολύστροφοι.\nΑκούστηκε μια πρόταση που δεν αναμενόταν. Ε και; Μόνο αν οι γνώσεις σου και οι εμπειρίες σου είναι επιπέδου καρναβαλιού μένεις άναυδος.\nΑλλά δεν κάνεις για να ηγείσαι μόνο και για να παίζεις κούρταλα ίσως.\nΕίσαι εκπρόσωπος των συμφερόντων μια ευρείας κοινωνίας (Κρήτης και Πελοποννήσου) και δεν αντιδράς, έστω κάποιος, σε ιταμές εκφράσεις του στυλ «ή αποδέχεστε ή σιωπάτε και με ακολουθείται χωρίς διαμαρτυρίες». Όταν δεν υπάρχουν αναστήματα .. Και δεν υπήρξαν, τουλάχιστον χθες!!\nΌταν μπαίνεις σε μια διαπραγμάτευση μπαίνεις σαν παίχτης και όχι σαν ψοφοδεής μικροδιαχειριστής των σκουπιδιών της περιοχής σου.\nΑλλάζεις την πορεία των πραγμάτων:\nΚίνηση πρώτη: τον καλείς αύριο το πρωί στο συμβολαιογραφείο για την υπογραφή δεσμευτικού προσυμφώνου με την υποχρέωση εντός είκοσι ημερολογιακών ημερών να έχεις καταλήξει σε αποφάσεις.\nΚίνηση δεύτερη: αξιολογείς εταιρεία και πλοίο με ανεξάρτητους εμπειρογνώμονες, ένας αρχιμηχανικός και ένας οικονομολόγος ναυτικών επιχειρήσεων για να δεις με τι θέλεις να μπλέξεις.\nΚίνηση Τρίτη: Νομικός έλεγχος νομιμότητας ενεργειών της ΑΝΕΚ και εξετάζεις αν ο κώδικας δήμων και κοινοτήτων σου επιτρέπει τέτοιου βάθους ανάμιξη σε ΑΕ.\nΟ Δήμος Κισάμου όμως προτίμησε και ανακοίνωσε «κλειστεί σύσκεψη».\nΉθελε να εμφανιστεί πλήρως …..αιφνιδιασθείς;\nΚαι στο Νομαρχιακό συμβούλιο, μια μέρα πριν ο Νομάρχης εμφανίσθηκε ως ρεπόρτερ: «Δεν ήξερε δεν έμαθε δεν τον ενημέρωσαν να συστήσουμε μια επιτροπή και να συμμετέχουν οι γνωστοί Νομαρχιακοί…να πάμε στις υπηρεσίες και να τους πούμε να μην κάνουν τη δουλειά τους για να διευκολύνουν την εταιρεία κλπ» αστεία πράγματα στην πλάτη της Κισάμου που όμως… έχει κάμει τις επιλογές της.\nΘέλουν στο Ν. Συμβούλιο να σωθεί η γραμμή, λες και θα φύγει θα χαθεί σχεδόν δεν ξέρουν πως υπάρχει πλοίο σκανδαλωδώς επιχορηγούμενο, της ΑΝΕΚ.\nΑς ομολογήσουν : Παίξαμε και εμείς χρηματιστήριο (με τους φόρους των πολιτών).\nΑναθέσαμε στην ΑΝΕΚ να ανταγωνιστεί τον εαυτό της. Αγοράσαμε πλοίο που οι Μινωικές το καταχώρησαν στις εγγραφές του ισολογισμού των με 850εκ και εμείς 1650εκ!!! Δεν ασκήσαμε έλεγχο οικονομικών πεπραγμένων. Δεν μας πήγαν και αυτοί οι αθεόφοβοι καμία κρουαζιέρα. Δεν έχει και καζίνο το πλοίο.\nΤελειώνοντας θέλω να κάμω δύο ερωτήσεις μια πρόβλεψη και μια πρόταση:\nΑ)Ήταν στο συμβούλιο παρόντες και οι τρεις επικεφαλής των συνδυασμών;\nΒ) Αποδέχτηκαν όλοι την υποχώρηση της πολιτικής και κοινωνικής προσωπικότητας τους απέναντι στο ατομικό συμφέρον του κυρίου Σαραβελάκη;\nΟ Δήμος δεν θα αποδεχτεί το βάρος στους ώμους του αλλά θα ορίσει εκπροσώπους όπως και η Νομαρχία εξάλλου.\nΚαι, να καταγγελθεί η ΑΝΕΚ και να δοθεί το πράσινο φως στον κ. Σαραβελάκη (αλλά χωρίς καμία αναστολή των δικαιωμάτων κρίσης και κριτικής εκ μέρους του Δήμου) να αλλάξει το καταστατικό της εταιρείας, να μετατρέψει το πλοίο σε RO-RO και να ανταγωνιστεί ανοικτά την ΑΝΕΚ από το λιμάνι της Κισάμου.\nΕπιμύθιο : Αυτά συμβαίνουν στις κλειστές παρέες και στα κλειστά συμβούλια, ήττες.\nΓιάννης Φωτάκης που εύχεται έστω και τώρα να οργανωθούν οι παραπάνω κινήσεις!;\nΦίλε Γιάννη συμφωνώ απόλυτα στα λεγόμενα σου αλλά δυστυχώς και ανοικτή συγκέντρωση-σύσκεψη να έκανε ο δήμος τρεις και ο κούκος θα πήγαιναν. Δυο μέτοχοι έκαναν τις ερωτήσεις το συμβούλιο πλην του κ. Χουρδάκη οι υπόλοιποι άκουγαν και φυσικά έλειπε πολύ το δεκάρι... που ήταν άραγε;\nΌσο για την πολυπόθητη κάθετη μπαλιά, όλα αυτά τα χρόνια μόνο κάθετες μπαλιές έκαναν δυστυχώς τα 'κεφάλια' της Κισάμου. Κάθετες στην... τύχη μας. Συνταξιούχοι και βάλε οι καθοδηγητές και εμπνευστές μας!!\nΥ.Σ Φαντάσου ότι σε μια στιγμή τα κινητά όλων των συμβούλων κτύπησαν μαζί .....για αναχώρηση!! Κάποιοι είχαν και τραπέζι και αποχώρησαν νωρίτερα ......\nΕίναι δυνατόν να ζήσουμε χωρίς να ξοδεύουμε καθόλου χρήματα; Απογοητευμένος από τον άκρατο καταναλωτισμό, ο Μαρκ Μπόιλ αποφάσισε ότι έφθασε η στιγμή να δοκιμάσει. Και το κατάφερε. Στη διαδικασία αυτή δεν άλλαξε μόνο η σχέση του με το χρήμα αλλά και ο τρόπος με τον οποίο βλέπει τη ζωή. Όλος ο κόσμος του Μαρκ Μπόιλ άλλαξε την ημέρα που αποφάσισε να σταματήσει να κάνει χρηματικές συναλλαγές. Ήταν εκείνη η ίδια ημέρα που αποκαλύφθηκε ο σκανδαλώδης τρόπος με τον οποίο οι τράπεζες χρησιμοποιούσαν τα «τοξικά» ομόλογα της αγοράς ακινήτων.\nΈνας γιατρός -στο Κέντρο Υγείας Κισάμου- και μία γυναίκα 21 ετών, μητέρα δύο παιδιών, προσεβλήθησαν από τον ιό της νέας γρίπης. Δεν συντρέχει λόγος ανησυχίας για την υγεία τους, αφού τα συμπτώματα είναι ήπια, δήλωσε χθες στα «Χ.Ν.» ο διοικητής του Νοσοκομείου Χανίων, Κώστας Δανδουλάκης.\nΦυσικά και δεν συντρέχει λόγος ανησυχίας όταν η γρίπη είναι μακρυά μας......αλλά όταν ο κοντινός γιατρός μας, ο παιδίατρος την κολλάει μάλλον θα πρέπει να ψιλο -ανησυχούμε!!!\n«Εγώ είμαι υπηρέτης των μετόχων μου, εσείς είστε υπηρέτες του λαού, άρα και δικός μου υπηρέτης και βάσει αυτού θα πρέπει να με σέβεστε». Μην μπερδευτείτε αυτό το είπε κάποτε στην βουλή ο ισχυρός άνδρας της MARFIN, και όχι ο δικός μας ισχυρός άνδρας τις προάλλες στην σύσκεψη του δήμου για την ΑΝΕΝ. Σίγουρα ο διευθύνων σύμβουλος της ΑΝΕΝ είναι κάποιος που γνωρίζει πολλά, φυσικά όσοι τον παρακολούθησαν θα το διαπίστωσαν και η αλήθεια είναι ότι διαθέτει και μια εξαιρετική ντρίπλα που όσο και να τον πιέζεις αυτός ξεγλιστρά .\nΣε μια σύσκεψη 20 ατόμων, κανενός σχετικού με το θέμα, μας πήρε αμπάριζα και το σπουδαιότερο από κατηγορούμενος μας βγήκε στο τέλος και …κατήγορος. Γιατί άραγε; Η ΑΝΕΝ έχει τεράστιες πληγές και δεν εννοώ τις τωρινές, παλιές, παμπάλαιες, από την ίδρυση της, που όσο και να θέλεις δεν μπορείς να τις επουλώσεις, ότι και να κάνεις όπως και να το κάνεις πάντα θα φαίνονται, πάντα θα αναφέρονται. Αυτό όμως είναι το πρόβλημα σε μια υγιή – από τούδε και πέρα- ανάπτυξη της εταιρείας.\n-Πόσο πήρατε το καράβι;\n-Γιατί βάλατε την ΑΝΕΚ στο κουμάντο;\n-Γιατί άλλαξε ο σκοπός της εταιρείας;\n-Γιατί πρέπει να είναι πρόεδρος κάποιος που δεν μπορεί;\n-Γιατί το άλλο….\nΟ άνθρωπος που κατέχει πλέον το 21.5% της ΑΝΕΝ ήλθε να απαντήσει στα ερωτήματα μιας ομάδος ανθρώπων, που δεν ήταν έτοιμοι να τον αντιμετωπίσουν, κι αυτό φάνηκε εξ αρχής με την πρόθεση του να «δωρίσει» τις μετοχές του αλλά και αυτές που του χάρισε η ΑΝΕΚ, στον Δήμο μας στην τιμή του 1 Ε.\nΤι ήθελε και τόπε ο άνθρωπος ….\nΒουβαμάρα, σαστιμάρα, παραδοχή, υποταγή ….και αφού η εξέλιξη ήταν απροσδόκητη, όσο και απρόσμενη, πήρε δύναμη ο δικηγόρος και μας επιτέθηκε. Κανείς δεν μπορούσε να ψελλίσει κάτι, κανείς δεν είχε την δύναμη να σκεφτεί, γιατί κάποιος που για 6 και πλέον χρόνια δεν έδινε σημασία σε κανένα, αποφάσιζε και διέταζε, κατάφερε με μια και μόνο κουβέντα να πάει την υπόθεση, αλλά και την κουβέντα εκεί που ήθελε. Στην λύπηση… στην κατηγορία…. στην διαπλοκή…. Για να μας πετάξει και το κερασάκι στο τέλος ότι υπάρχει θέμα: Πρέπει να ξανα διεκδικήσουμε από την ΑΝΕΚ την άγονη;;;\nΕγώ μα τον Δία κουφάθηκα για μερικά λεπτά όταν ο ισχυρός άνδρας είπε :\nΗ εταιρεία ποτέ δεν πήρε επιδότηση παραπάνω από 1.700.000Ε και μόλις την γραμμή την πήρε άλλη εταιρεία η επιδότηση εκτοξεύτηκε στα 5.500.000 Ε!!!\nΤο καράβι τράκαρε και ενώ θα έπρεπε να ήταν έτοιμο σε 2-3 μήνες έκανε 6-7 ώστε να μην έχει καράβι όταν γινόταν οι διαγωνισμοί, και η γραμμή να πάει σε άλλη εταιρεία!!!\nΤο 2008 η εταιρεία έλαβε μέρος σε 3 διαγωνισμούς και την απόρριψαν γιατί δεν είχε κάποιο χαρτί μια υπογραφή!!\nΦυσικά είπε και το καλύτερο στο τέλος : Το καράβι είναι τώρα στα καλύτερα του και ποτέ δεν ήταν καλύτερα!!\n- Δεν μας εξήγησε βέβαια για τι είναι στα καλύτερα του, για ταξίδια, για να το παρκάρουμε στο λιμάνι μας και να το καμαρώνουμε, ή για να το ρίξουμε μεσοπέλαγα στον τεχνικό ύφαλο που πάμε να φτιάξουμε.\nΜε τις υγείες μας λοιπόν !!!\nΔοκιμαστική ήχηση του Συστήματος Αυτόματου Τηλεχειρισμού των Ηλεκτρονικών Σειρήνων Συναγερμού (Σ.Α.Τ./Η.Σ.Σ.) διάρκειας 1΄(11.00΄ - 11.01΄), πραγματοποιήθηκε σήμερα παρασκευή σε όλη την ελληνική επικράτεια. Η δοκιμαστική ήχηση εντάσσεται στο πλαίσιο της Εθνικής Διακλαδικής Άσκησης ΤΑΑΣ «ΑΛΕΞΑΝΔΡΟΣ - 2009» και ως εκ τούτου, δεν υπάρχει λόγος σύγχυσης, ή ανησυχίας, στον πληθυσμό της χώρας.Φυσικά την ακούσαμε -αν και λίγο βραχνή μας φάνηκε- και στο Καστέλλι.\nΌμως οι σειρήνες που ακούστηκαν στις 13.05 μ.μ δεν ήταν από άσκηση αλλά τα πυροσβεστικά που έτρεχαν προς το μεγάλο πολυκατάστημα του ΙΝΚΑ που πήρε φωτιά. Η φωτιά ευτυχώς δεν έλαβε μεγάλες διαστάσεις χάρις την ψυχραιμία των εργαζομένων αλλά και των ανδρών της πυροσβεστικής και γρήγορα τέθηκε σε πλήρη έλεγχο.\nΑξιότιμοι κύριοι της Κυβερνήσεως, κύριε Υπουργέ των Οικονομικών.\nΠριν από τις Εθνικές εκλογές της 4ης Οκτωβρίου 2009, είχατε εξαγγείλει πως το πάγωμα στις αυξήσεις των αποδοχών στους μισθούς και τις συντάξεις είναι Αντικοινωνικό και Αντιπαραγωγικό για την Εθνική Οικονομία και τους Εργαζόμενους, και σήμερα οι εξαγγελίες σας είναι στην κατεύθυνση: πάγωμα των αυξήσεων στις αμοιβές άνω των 2.000 Ευρώ τον μήνα.\nΆρα συνειδητά παραπλανήσατε του Έλληνες πολίτες, η κάνετε λάθος στις σημερινές σας εξαγγελίες.\nΜε βάση την αναλογική εφαρμογή του Ν. 2251/1994 Άρθρο 9, παράγραφος 2, όπου λεπτομερώς ορίζεται, ότι όποιος παραπλανά τους πολίτες στις συναλλαγές και στην διαφήμιση, διώκεται.\nΚαλούμε τον Γενικό Γραμματέα Καταναλωτή, να κινήσει τις διαδικασίες για παραπλάνηση των Ελλήνων πολιτών και να εφαρμόσει τις διατάξεις του Ν. 2251/1994.\n4 του Γενάρη το ΔΗΠΕΘΕΚ θα βρίσκεται στην Κίσαμο για μια και μόνο παράσταση του έργου του Τζον Πρίσλεϊ "Ο Επιθεωρητής έρχεται". Θα ισχύουν και εισιτήρια εργατικής εστίας.\nΣχολείο για ειδικές ανάγκες πρότειναν στο δήμο να κάνουν στην περιοχή και ο δήμος το καλοβλέπει. Μάλιστα έχουν έτοιμο το οίκημα προς την Γραμβούσα μεριά. Κάτι ακούγεται για το δημοτικό σχολείο των Κουτουφιανών!!\nΚαλό είναι η δημοτική αρχή να σκεφτεί σοβαρά ότι πρέπει να μπουν ορισμένα στοπ σε κάποιους δρόμους του νέου σχεδίου πόλεως, ντροπή να πηγαινοέρχονται αυτοκίνητα και παιδιά χωρίς τις απαραίτητες ενδείξεις. Επειδή θέλουμε να βοηθήσουμε αν δεν ξέρουν ή αν δεν βλέπουν να τους πούμε που και τι χρειάζεται.\nΤο νερό είναι το πολυτιμότερο αγαθό και πολλούς ανησυχεί, ένας είμαι και εγώ, δεν μπορώ να το βλέπω να χάνεται, την ίδια ώρα που η τιμή του και επίσημα πήρε τα πάνω της (αύξηση της τιμής του κυβικού από τον δήμο μας). Για 15η μέρα λοιπόν στην διασταύρωση του Παρθενώνα με την Ευαγγελίστρια η σωλήνα έχει κάνει...πίδακα, μόνο τα ψαράκια λείπουν για να έχουμε μια ..λιμνούλα με το σιντριβάνι της.\nΤι συμβαίνει τελικά με την οπλοκατοχή στην Κρήτη; Ποια είναι η αλήθεια και ποιοι οι μύθοι για τη διακίνηση και εμπορία όπλων στο νησί; Έχει ειπωθεί και έχει γραφτεί κατ? επανάληψη ότι «η Κρήτη αποτελεί διαμετακομιστικό κέντρο παράνομου εμπορίου όπλων». Αξιωματικοί της ΕΛ. ΑΣ στο νησί και στην Αθήνα πιστεύουν ότι αυτό ίσχυε απόλυτα πριν την κατάρρευση των συνόρων με την Αλβανία. Σήμερα τα δεδομένα έχουν αλλάξει ως προς τα μεγέθη.\nΗ λαθρεμπορία όπλων στα σύνορα της Ελλάδας με τις Βαλκανικές χώρες «οργιάζει». Όμως η Κρήτη λόγω ακριβώς αυτής της «λόξας» των ντόπιων με τα όπλα, εξακολουθεί να διαδραματίζει σημαντικό ρόλο στη διακίνηση τους. «Από τα χέρια Κρητικών πάντα θα διακινούνται πολλά όπλα. Τα κυνηγούν και επιδιώκουν μάλιστα την απόκτηση νέων μοντέλων. Επιπλέον οι Κρητικοί στις επαγγελματικές συναλλαγές τους είναι συνεπείς, αξιόπιστοι και εχέμυθοι και αυτό εκτιμάται» ανέφερε αξιωματικός της ΕΛ.ΑΣ, ο οποίος θυμάται ότι την περίοδο 1990-1994 στην περιοχή του Ορεινού Μυλοποτάμου καταγραφόταν κοσμοσυρροή από επιχειρηματίες, δικηγόρος και άλλους προκειμένου να αγοράσουν ένα καλό όπλο και μάλιστα της «κούτας». Μία σημαντική παράμετρος για το καθεστώς διακίνησης όπλων στην Κρήτη είναι αυτή που υπογραμμίζει ανώτερος αξιωματικός της Αστυνομίας. «Μιλάμε πια για το οργανωμένο έγκλημα. Κλείνονται συμφωνίες του τύπου: «σου στέλνω μια καλή παρτίδα όπλων, μου στέλνεις μια καλή παρτίδα χασίς. Κάπως έτσι λειτουργούσε κύκλωμα που εξαρθρώθηκε πρόσφατα με βασικούς «πρωταγωνιστές» Κρητικούς. Ανταλλαγή «προϊόντων»...Σε περισσότερα από 200 χιλιάδες υπολογίζονται τα όπλα που κατέχουν παράνομα οι Κρητικοί, ενώ ξεπερνούν τις 250 χιλιάδες τα όπλα που διακινούνται με σκοπό την εμπορία.\nΑνώτεροι αξιωματικοί της ΕΛ.ΑΣ υπογραμμίζουν ότι κατά κύριο λόγο η διακίνηση των όπλων εξακολουθεί μέσω των μεγάλων λιμανιών του νησιού αλλά και με φουσκωτά που μεταφορτώνουν εν πλω το εμπόρευμα στα νότια παράλια της Κρήτης.\nΣτο πρόσφατο παρελθόν είχαν αναφερθεί ακόμα και διπλάσια νούμερα, όμως σήμερα οι διωκτικές Αρχές μιλούν απλώς για «δημοσιογραφικές υπερβολές». «Μόνο εκτιμήσεις μπορούμε να κάνουμε, γιατί ουδείς είναι σε θέση να γνωρίζει τον ακριβή αριθμό. Άλλωστε όλα αυτά είναι ρευστά. Περνούν από χέρι σε χέρι. Είναι εκατοντάδες χιλιάδες, χωρίς φυσικά να συνυπολογίσουμε τα πυρομαχικά». Σε σχέση πάντως με την παράνομη οπλοκατοχή, νομικοί κύκλοι και αστυνομικές αρχές προσδιορίζουν τον αριθμό των όπλων περίπου σε 200.000 με 300.000 όπλα. «Πάρα πολλοί Κρητικοί κατέχουν από δύο έως και τέσσερα όπλα».\n* Όταν ήταν η ΑΝΕΝ στις άγονες γραμμές η επιδότηση έφτανε ως και τα 2.000.000 Ε μετά που έφυγε έπιασε τα 5.500.000 Ε και παρκάρει και στο Ρέθυμνο!!\n* Όταν η Μυρτιδιώτισσα το καράβι της ΑΝΕΝ τράκαρε στα Κύθηρα, έκαναν 6 μήνες για να φτιάξουν το ρήγμα που ήταν αρκετοί ώστε να γίνουν οι διαγωνισμοί και να χάσει η ΑΝΕΝ το δρομολόγιο !!\n* Η ΑΝΕΚ πούλησε τις μετοχές της 345.000 τον αριθμό στον διευθύνοντα σύμβουλο της ΑΝΕΝ με 1 Ε, που με την σειρά του τις πουλάει στον Δήμο Κισάμου μαζί με 100.000 επιπλέον στην τιμή του 1Ε. Για κάποιον που δεν ξέρει τι σημαίνει ΑΝΕΝ είναι ..... η αγορά αιώνα.\n* Για να διαλύσεις μια Λαϊκής βάσης εταιρεία το μόνο που κάνεις είναι να τρακάρεις το μοναδικό της καράβι. Όλα τα άλλα έρχονται από μόνα τους!!!\nΣτην παλαιά φρουρά των μουσικών ανήκει και ο Βασίλης Παπαδάκης.\nΓεννήθηκε το 1880 στα Μπαλαμπιανά Κισσάμου, μια γραφική γειτονιά στα Μεσόγεια, στην Γραμπουσιανή γωνιά. Στις προγονικές ρίζες του βρίσκουμε μουσικούς.\nΟ ξακουστός Κων/νος Μπαλαμπός που άκμασε κατά τον 19ο αιώνα, αλλά και ο πατέρας του ήταν σπουδαίοι βιολάτορες. Από μικρός έδειξε την κλίση του στην μουσική, έφτιαξε μια αυτοσχέδια λύρα, ώσπου ο πατέρας του του δώρισε το βιολί του, ένα Γκουρνέριους του 1710 που το έφερε ένας πρόγονος του από την Κρεμώνα της Ιταλίας. Σαν νέος άσκησε το επάγγελμα του χασάπη, εξού και το παρατσούκλι του «Κοπανίδης», το οποίο όμως το κληρονόμησε και από τον πρόγονο του, τον Κων/νο Μπαλαμπό ή Κοπανίδη.\nΚαι ο Βασίλης Παπαδάκης έτσι έμεινε γνωστός, ως Κοπανίδης. Νέος έφυγε για την Αθήνα αναζητώντας μια καλύτερη τύχη. Εργάστηκε σαν χασάπης αλλά τα βράδια έπαιζε στα κέντρα διασκεδάσεως της εποχής και εκεί πλούτισε τον μουσικό του κόσμο με ένα πλούσιο ρεπερτόριο.\nΣτην Αθήνα όμως υπέστη ένα ατύχημα, εκπυρσοκρότησε το πιστόλι του στην τσέπη του και αυτό δημιούργησε μια αναπηρία στο πόδι του, την οποία έφερε για όλη την υπόλοιπη ζωή του.\nΈφυγε ξανά για την Κρήτη, πήγε και έμεινε στα Χανιά, εκεί παντρεύτηκε και εκεί άνοιξε ένα κρεοπωλείο και παράλληλα έπαιξε στα πολυάριθμα γλέντια της εποχής. Στα λαγούτα τον συνόδευσαν οι κορυφαίοι λαγουτιέρηδες των Χανίων. Η μοναδική φωτογραφία είναι τραβηγμένη στα Χανιά το 1937!!\nΤο έργο του πραγματικά άξιο. Σύλλεξε μια μεγάλη σειρά συρτών σύμφωνα με τις ονομασίες και τις χρονολογίες συνθέσεως τους, γραπτά όλα αυτά, μιας και ο Κοπανίδης κάτεχε μουσική ανάγνωση και γραφή, από τους ελάχιστους καλλιτέχνες της γενιάς του.\nΤα παραπάνω ντοκουμέντα, αλλά και το παλαιό βιολί του βρίσκονται σήμερα υπό την κατοχή του γιού του, του γνωστού καλλιτέχνη Κωστή Παπαδάκη ή Ναύτη. Ο Κοπανίδης άφησε όμως και την δική του σύνθεση, τον κλασσικό πλέον Μπαλαμπιανό συρτό.\nΟ Βασίλης Παπαδάκης έζησε όλα τα υπόλοιπα του χρόνια στα Χανιά και εκεί, το 1949 έφυγε από την ζωή. Τάφηκε στο αγαπημένο του χωριό, στα Μπαλαμπιανά. Το όνομα του όμως θα ακούγεται όσο στέκει και ο συρτός του, ο Μπαλαμπιανός.\nΠάνω από 70 Αλγερινοί αναστάτωσαν το Καστέλλι και ιδιαίτερα την μικρή πλατεία Τζανακάκη. Με ένα μπουκάλι μπύρα ζητωκραύγαζαν .... δικαιολογημένα. Η εθνική τους ομάδα κατάφερε να περάσει σαν και την δική μας στα τελικά του Μουντιάλ της Ν. Αφρικής. Φυσικά αν δεν ρωτούσες για το γεγονός θα νόμιζες ότι ήθελαν δουλειά και φαγητό αλλά η αλήθεια ήταν άλλη. Έτσι λίγο μετά τις 10.00 μ.μ διαλύθηκαν ειρηνικά, παρ' όλο που οι περίοικοι είχαν ειδοποιήσει την αστυνομία.\nΑφού δεν βγήκαμε εμείς να πανηγυρίσουμε βγήκαν οι Αλγερινοί.... βέβαια μάθαμε και από που είναι η περισσότεροι ξένοι που στοιβάζονται καθημερινά στην μεγάλη πλατεία μας περιμένοντας το μεροκάματο...Αλγερινοί.\nΓια 6η μέρα συνεχίζεται η κατάληψη του σχολικού συγκροτήματος του Αγίου Αντωνίου από τους μαθητές του ΕΠΑΛ αλλά και του γενικού λυκείου Κισάμου, διεκδικώντας λύσεις στα προβλήματα τους που η αλήθεια μπορεί να είναι πολλά αλλά δεν παύει να είναι προβλήματα.\nΜάλιστα έστειλαν επιστολή στην εφημερίδα Νέοι Ορίζοντες για να γνωστοποιήσουν, όπως αναφέρουν στην τοπική κοινωνία, τους λόγους που τους οδήγησαν στην κατάληψη του σχολείου.\nΦυσικά δεν μπαίνουμε να αναλύσουμε τα δίκαια αιτήματα των παιδιών αλλά μας κάνει έκπληξη το πως τελειώνει η επιστολή.\n.....Μετά από σύσκεψη των μαθητών του ΕΠΑΛ και του συλλόγου Γονέων και κηδεμόνων αποφασίστηκε ότι η κατάληψη θα σταματήσει μόνο εάν οι αρμόδιοι φορείς έλθουν σε επαφή με το δεκαπενταμελές συμβούλιο του σχολείου για την επίλυση των αιτημάτων μας.\nΤο Δεκαπενταμελές συμβούλιο ΕΠΑΛ Κισάμου.\nΕνώ στην αρχή ξεκινούν μαζί γενικό λύκειο και ΕΠΑΛ στο τέλος φτάνει μόνο το ΕΠΑΛ να υπογράφει...αλλά και να απαιτεί. Αλήθεια και ποιοι είναι οι φορείς που πρέπει να συναντήσουν το δεκαπενταμελές του ΕΠΑΛ..... η δήμαρχος....ο νομάρχης...... η υπουργός παιδείας......οι γονείς των υπολοίπων παιδιών του Λυκείου......ποιοι; Αλλά γιατί πρέπει να πάνε αυτοί και όχι μια αντιπροσωπεία των μαθητών στους φορείς; Μπερδευτήκαμε .... φυσικά η αδικία είναι ότι το ΕΠΑΛ κάνει μια κατάληψη στο δικό του κτήριο και το Λύκειο αναγκαστικά ακολουθεί, μιας και είναι φιλοξενούμενοι στον ίδιο χώρο....\nΚανονικά το Λύκειο θα έπρεπε να κάνει κατάληψη στο δημαρχείο, στην νομαρχία, στο υπουργείο παιδείας, στην πόλη, μιας και η δεύτερη σε πληθυσμό πόλη του νομού δεν έχει καν ... λύκειο.\nΌμως η αλήθεια είναι ότι κάπου ξεφεύγει από την λογική η κατάσταση της..απαίτησης.\nΑγχωτική νίκη πέτυχε ο Κισαμικός στο εξ αναβολής παιχνίδι της 6ης αγωνιστικής στο Κολυμβάρι επί του Κρητικού Αστέρα με 1-0. Το αποτέλεσμα αυτό του δίνει το δικαίωμα να είναι η πρώτη ομάδα από τον πρώτο όμιλο που περνά στα play-of, μάλιστα αποσπάστηκε και στην ειδική βαθμολογία από τους υπόλοιπους. Έτσι οι 3 αγώνες που απομένουν ως το τέλος του ειδικού πρωταθλήματος θα αποτελέσουν μια καλή ευκαιρία να χαλαρώσουν αλλά και να παίξουν παίκτες που είχαν λίγες συμμετοχές.\nΠροβληματισμένοι έφυγαν από το υπουργείο Αγροτικής Ανάπτυξης οι εκπρόσωποι των Κτηνοτροφικών Συλλόγων της Κρήτης, αφού η συνάντηση με τον Μιχάλη Καρχιμάκη δεν είχε την εξέλιξη που περίμεναν.\nΟ υφυπουργός Αγροτικής Ανάπτυξης τόνισε ξεκάθαρα στους κτηνοτρόφους ότι δεν υπάρχουν χρήματα να διατεθούν για την οικονομική ενίσχυσή τους, σημειώνοντας βέβαια ότι το υπουργείο, η κυβέρνηση και ο ίδιος προσωπικά θα συμβάλουν ώστε να υπάρξει αντιμετώπιση των προβλημάτων του κλάδου και ενίσχυσή τους για να καταφέρουν να επιβιώσουν στο μέλλον.\nΣτη χθεσινή πολύωρη συνάντηση που πραγματοποιήθηκε, ο κ. Καρχιμάκης έδειξε ότι θέλει χρόνο ακόμη για να ενημερωθεί πλήρως, αλλά και να εξετάσει τα αιτήματα και τις προτάσεις των κτηνοτρόφων, τις οποίες κατέθεσαν οι εκπρόσωποι τους, για να δηλώσουν οι τελευταίοι ότι οι κυβερνήσεις δεν μπορούν να ζητούν συνεχώς πίστωση χρόνου και ότι τα χρονικά περιθώρια έχουν στενέψει.\nΈ ρε βούρδουλα που θέλουμε ...θέλει χρόνο για να ενημερωθεί λέει ο υπουργός των ....e-mail, όμως άλλα έλεγε το Μάρτιο του 2009....... για διαβάστε τι;! ΕΔΩ Διαβάστε και αυτό ΕΔΩ\nΌπως είναι γνωστό το κοινοβούλιο δεν λειτουργεί άρα δεν νομοθετεί.\nΑν υπολογίσουμε ότι το κράτος βρίσκεται σε αδράνεια και υπολειτουργεί καθώς δεν έχουν ορισθεί ακόμα οι Γενικοί Γραμματείς όλων των υπουργείων που αποτελούν τον κινητήριο μοχλό του κράτους, καταλαβαίνουμε τι οργάνωση και τι σχεδιασμός είχε γίνει από τη νέα κυβέρνηση. Ας ελπίσουμε στις επόμενες 60 ημέρες να καλυφθεί το χαμένο έδαφος και να αποκατασταθεί το κύρος του κοινοβουλίου για να μην έχουμε και πάλι μια από τα ίδια. Όσο για κάτι πρώην Κλουζό που γίνανε απότομα υπουργοί, καλύτερα τους πήγαινε ο ρόλος τους σαν ..αντιπολίτευση!!


Άδραξε το 24ωρο και ζήσε την καλή ημέρα από το πρωί με χαμόγελα και αισιοδοξία! - Label News\nΆδραξε το 24ωρο και ζήσε την καλή ημέρα από το πρωί με χαμόγελα και αισιοδοξία!\nΗ αλήθεια είναι πως όλοι μιλούν για τη νύχτα. Πως όλοι μιλούν για ατελείωτα ξενύχτια και ποτά κάτω από το φως των αστεριών και την ησυχία που αυτή συνοδεύει. Όλοι έχουμε συνδέσει μια τουλάχιστον αξέχαστη εμπειρία με ένα φεγγάρι. Μήπως όμως έχουμε ξεχάσει τη λάμψη της ημέρας;\nΈνα χαμόγελο δε μπορεί να γίνει πιο λαμπερό κάτω από έναν φωτεινό ήλιο. Έχουμε συνδέσει την ημέρα με δουλειές και υποχρεώσεις αλλά αυτή είναι που μας δίνει ζωή. Η ημέρα είναι αυτή που πραγματικά βιώνουμε πολλαπλά συναισθήματα και καταστάσεις ακόμη και όταν αισθανόμαστε ότι χανόμαστε μέσα στη ρουτίνα της καθημερινότητας.\n«Η ευτυχία δεν είναι κάτι ετοιμοπαράδοτο. Επέρχεται με τις πράξεις μας» και υπό το φως της ημέρας ο άνθρωπος μπορεί να γίνει δημιουργικός και να δείξει αυτό που πραγματικά είναι. 7 ημέρες μπορεί να μην είναι αρκετές για ξεκούραση αλλά 7 πρωινές ώρες αρκούν για να προσπαθήσεις να πας ένα βήμα πιο μπροστά, να κυνηγήσεις αυτό που αγαπάς, να αγαπήσεις τον εαυτό σου.\nΚαι μπορεί να λένε ότι η καλή μέρα από το πρωί φαίνεται αλλά για σένα που δεν είσαι πρωινός τύπος η αλήθεια είναι πως αυτό το λένε όσοι επιλέγουν να κρίνουν και να επαναπαύονται στις πρώτες ώρες αυτής. Η καλή μέρα πλάθεται από την αρχή μέχρι το τέλος, από την ανατολή μέχρι τη δύση του ηλίου και ίσως να είναι και αυτή που κρίνει τη νύχτα. Σίγουρα μπορεί να συμβεί και το αντίστροφο. Η νύχτα να κρίνει την ημέρα. Αλλά μια δημιουργική ημέρα ποτέ δεν κατέστρεψε ένα όμορφο βράδυ. Ο άνθρωπος ζει όταν απελευθερώνεται και προχωράει μπροστά.\nΕξάλλου, τα καλύτερα όνειρα συμβαίνουν όταν είσαι ξύπνιος…\nΠροηγούμενο Ο Μάκης Τριανταφυλλόπουλος παίζει κιθάρα καλεσμένος στο σπίτι του Πάνου Καμμένου – Τι «ψήνεται» για την εφημερίδα Ζούγκλα; (ΦΩΤΟ)\nΕπόμενο Μεγάλη επίδειξη μόδας από τον οίκο Τρανούλη με σκοπό να επιστραφούν στην χώρα μας τα γλυπτά του Παρθενώνα


«Έφυγε» ο Ανδριανός Τρίγκας...\nΗμερομηνία: 10/2/2020 11:41:21 πμ Μεγέθυνση - Σμίκρυνση - Σχολιασμός\nΕνδεχομένως πολλοί συνάδελφοι να είχαν μιλήσει τηλεφωνικά στο παρελθόν με τον Ανδριανό ή μπορεί τον είχαν συναντήσει κιόλας. Με τη χαρακτηριστική φωνή του, τη συστολή και την ευγένεια που τον διέκρινε ήταν πάντα διαθέσιμος να εξυπηρετήσει σε τυχόν προβλήματα που αντιμετωπίζαμε με τις ηλεκτρονικές υπηρεσίες του taxis όλα αυτά τα χρόνια. Εργαζόταν άοκνα όπως και οι υπόλοιποι υπάλληλοι στην εν λόγω υπηρεσία προκειμένου να αναβαθμίζονται συνεχώς οι παρεχόμενες υπηρεσίες. Άκουγε πάντα τους προβληματισμούς, τα παράπονά μας, μα πάντα μας αντιμετώπιζε με μια αφοπλιστική πραότητα, ενώ έβρισκε πάντα τρόπο να σου πει έναν καλό λόγο.\nΟ Ανδριανός Τρίγκας δεν είναι πια μαζί μας, έφυγε επέκεινα του κόσμου τούτου. Η εξόδιος ακολουθία θα τελεστεί σήμερα, Δευτέρα 10/2/2020, στις 16:00 στο Ναύπλιο. Θερμά συλλυπητήρια στην οικογένειά του.\nΣχολιασμός Θέματος ««Έφυγε» ο Ανδριανός Τρίγκας... »\nΌτι ποιο έντιμο υπεύθυνο ακούραστο και εργατικό είχε να επιδείξει η ΓΓΠΣ. Είχα την τιμή να τον γνωρίσω εκπροσωπώντας άλλοτε το ΟΕΕ και άλλοτε την Πανελλήνια Ομοσπονδία Οικονομολόγων. Είχε κερδίσει την εμπιστοσύνη όλων των συναδέλφων και πάντα ακούραστος έδινε λύσεις και έλυνε προβλήματα. Καλό ταξίδι φίλε Αδριανέ.\nπροσθήκη στις 10/2/2020 11:42:02 πμ


Πέραμα: Εργατικό ατύχημα στη Ναυπηγοεπισκευαστική Ζώνη | Η Εφημερίδα των Συντακτών\nΕργατικό ατύχημα συνέβη το μεσημέρι της Δευτέρας στη Ναυπηγοεπισκευαστική Ζώνη Περάματος. Σύμφωνα με τις πρώτες πληροφορίες από το υπουργείο Ναυτιλίας, τραυματίστηκε ένας 38χρονος, βοηθός ηλεκτρολόγου, από το Πακιστάν, εργαζόμενος σε ιδιωτικό συνεργείο.\nΤο ατύχημα συνέβη κατά την εκτέλεση εργασιών σε δεξαμενόπλοιο και οι ίδιες πληροφορίες λένε ότι ο τραυματισμός επήλθε μετά από πτώση του εργαζόμενου, με αποτέλεσμα να υποστεί κάταγμα στο χέρι.\nΟ 38χρονος παρελήφθη από ασθενοφόρο του ΟΛΠ και διακομίστηκε στο Αττικό Νοσοκομείο.\nΚΟΙΝΩΝΙΑ 18.04.2022, 17:32\nΟΛΠ: Πέντε νέα οχήματα προσέφερε στον Δήμο Περάματος\nΤη Μ. Δευτέρα σε ειδική εκδήλωση η εταιρεία ανακοίνωσε την προσφορά 5 οχημάτων (ένα cargo, ένα ανατρεπόμενο, ένα μεταφοράς προσωπικού και δυο cargo τύπου Fiorino) στον Δήμο Περάματος.


ΑΠΟΦΡΑΞΕΙΣ ΘΗΣΕΙΟ - Από 15€ αποχετευτικές υπηρεσίες!\nΑΠΟΦΡΑΞΕΙΣ ΘΗΣΕΙΟ. Με 40ετή εμπειρία και υψηλή τεχνογνωσία η Αποφράξεις Θησείο δραστηριοποιείται στο τομέα των υπηρεσιών αποφράξεων, καθαρισμού και συντήρησης αποχετεύσεων, με στόχο την οριστική λύση του προβλήματος σας. Βρίσκουμε για τον κάθε πελάτη μας πάντα ένα σημείο επαφής και σας εξυπηρετούμε προσωπικά, αξιοποιώντας τις γνώσεις μας κάθε φορά που μιλάμε. Μην σπαταλάτε χρόνο και χρήματα ψάχνοντας για διάφορες εταιρείες αποφράξεων και αγχώνετε τον εαυτό σας. Η εταιρία μας καταλαβαίνει απόλυτα πόσο σημαντικός είναι ο διαθέσιμος χρόνος σας για αυτό και η προγραμματισμένη επίσκεψή μας θα είναι στο εύλογο χρονικό περιθώριο που έχουμε κανονίσει.\nΕπαγγελματική απόφραξη – ΑΠΟΦΡΑΞΕΙΣ ΘΗΣΕΙΟ\nΟτιδήποτε και αν έχει βουλώσει δεν χρειάζεται να ανησυχείτε, με την εμπειρία και την τεχνογνωσία μας μπορεί εύκολα να αντιμετωπιστεί. Είμαστε σε θέση να προσφέρουμε επαγγελματικές υπηρεσίες αποχετευτικών συστημάτων, που δε συγκρίνονται με άλλες. Στόχος μας είναι να γίνει η δουλειά αποτελεσματικά μέσα σε εύλογο χρονικό διάστημα, σε οικονομικές τιμές.\nΗ ΑΠΟΦΡΑΞΕΙΣ ΘΗΣΕΙΟ λειτουργεί 7 ημέρες την εβδομάδα, ολόκληρο το 24ωρο, Κυριακές και αργίες. Δίνει λύση σε κάθε πρόβλημα βουλωμένης αποχέτευσης αιφνιδιαστικά άμεσα και οριστικά.\nΑΠΟΦΡΑΞΕΙΣ ΣΤΟ ΘΗΣΕΙΟ ΣΕ ΟΛΟΥΣ ΤΟΥΣ ΧΩΡΟΥΣ\nΑποφράξεις πολυκατοικιών στο Θησείο\nΑποφράξεις μονοκατοικιών στο Θησείο\nΑποφράξεις χώρων στάθμευσης στο Θησείο\nΑποφράξεις σπιτιών στο Θησείο\nΑποφράξεις διαμερισμάτων στο Θησείο\nΑποφράξεις ισόγειων κατοικιών στο Θησείο\nΑποφράξεις υπόγειων και ημιυπόγειων χώρων στο Θησείο\nΑποφράξεις βιοτεχνιών στο Θησείο\nΑποφράξεις εστιατορίων στο Θησείο\nΑποφράξεις επιχειρήσεων στο Θησείο\nΑποφράξεις γραφείων στο Θησείο\nΑποφράξεις εμπορικών χώρων και καταστημάτων στο Θησείο\nΑποφράξεις ξενοδοχείων στο Θησείο\nΑποφράξεις δημόσιων οργανισμών στο Θησείο\nΕξειδικευμένοι τεχνικοί και σύγχρονος εξοπλισμός – ΑΠΟΦΡΑΞΕΙΣ ΘΗΣΕΙΟ\nΔιαθέτουμε τους πιο έμπειρους και εξειδικευμένους τεχνικούς, που χειρίζονται τα κύρια εργαλεία μας όπως ριζοκοπτικά μηχανήματα, ηλεκτροκίνητα περιστροφικά μηχανήματα και πιεστικά υδροβολής με υψηλή πίεση εκτόξευσης νερού. Χρησιμοποιούμε όλες τις σύγχρονες, τεχνολογικές μεθόδους, για πάσης φύσεως προβλήματα στις αποφράξεις και είμαστε διαθέσιμοι όποτε μας χρειαστείτε.\nΌλα τα συνεργεία μας είναι εξοπλισμένα με υπερσύγχρονα μηχανήματα και εργαλεία για την αντιμετώπιση οποιουδήποτε προβλήματος, εξασφαλίζοντας την καλύτερη δυνατή εξυπηρέτηση των πελατών μας, είτε αφορούν σπίτια, επιχειρήσεις ή δημόσιες υπηρεσίες. Έχουμε την ικανότητα να αντιδρούμε και να βρισκόμαστε άμεσα στον χώρο σας σε περίπτωση έκτακτης ανάγκης.


Παναθηναϊκός: ΠΟΛΗ μέσω... ΟΑΚΑ! | Eurohoops\nΠαναθηναϊκός: ΠΟΛΗ μέσω… ΟΑΚΑ!\n2017-04-07T11:08:02+00:00 2017-04-07T11:08:02+00:00 2017-04-18T14:06:51+00:00.\nΠλέον είναι οριστικό. Μετά από έναν εκπληκτικό Μάρτιο, ο Παναθηναϊκός Superfoods όχι μόνο είναι στα πλέι οφ, αλλά κατακτώντας και το “διπλό” στο Τελ Αβίβ, ο δρόμος, για την Κωνσταντινούπολη και το final 4, θα περάσει από το ΟΑΚΑ.\nΤο πολυπόθητο πλεονέκτημα έδρας ήρθε χάρις στο πολύ καλό δεύτερο ημίχρονο, αλλά οι βάσεις αυτής της επιτυχίας είχαν μπει με τις δύο νίκες στο ΟΑΚΑ, απέναντι στην ΤΣΣΚΑ και τη Ρεάλ Μαδρίτης και το μεγάλο διπλό στη Βιτόρια. Ένα… ονειρικό 5/5 για τον “εξάστερο”, που όχι μόνο πήρε την κατάσταση στα χέρια του, αλλά απέδειξε ότι είναι ικανός-έτοιμος για να επιστρέψει στο μεγάλο ραντεβού μετά πέντε χρόνια απουσίας.\nΣυνολικά μπορούμε να πούμε ότι οι “πράσινοι” πήραν το μάξιμουμ στην κανονική περίοδο, αφού για μεγάλο διάστημα ψάχνονταν αρκετά, ενώ εκτός έδρας υπέστησαν κάποιες ήττες που μείωσαν τις ελπίδες να διεκδικήσουν κάτι καλύτερο.\nΗ αλήθεια είναι ότι το μομέντουμ αυτή τη στιγμή μοιάζει ιδανικό, αφού ο Παναθηναϊκός βρίσκεται ίσως στην καλύτερη του φόρμα μέσα στη χρονιά. Όχι μόνο στο αγωνιστικό κομμάτι, αλλά και στο θέμα χημείας, καθώς επίσης και στο κομμάτι της τακτικής καθοδήγησης από τον πάγκο.\nΟ Πασκουάλ δείχνει, πλέον, να γνωρίζει ξεκάθαρα τα χαρακτηριστικά όλων των παικτών του και δουλεύει πάρα πολύ στην εκμετάλλευση των δυνατών σημείων του. Το ροτέισιον έχει αλλάξει, έχουμε δει καινούρια και πολύ αποδοτικά σχήματα και η ομάδα παίζει το καλύτερο μπάσκετ που έχει παίξει μέσα στη χρονιά.\nΣαν βασικό άρμα μάχης έχει την άμυνα και αυτό δεν θα αλλάξει, αφού αυτή είναι η ταυτότητα της φετινής ομάδας. Όμως ακόμα και στην επίθεση η βελτίωση είναι εμφανής. Λίγο η απελευθέρωση κάποιων παικτών, λίγο η επιστροφή του Γκιστ που έχει δώσει βοήθεια σε όλους τους τομείς, αν προσθέσουμε και το παρατεταμένο φορμάρισμα βασικών παικτών, τότε έχουμε τις απαντήσεις που ψάχνουμε για τη βελτίωση αυτή.\nΕκτός όσων προείπαμε, θα πρέπει να προσθέσουμε και δύο ακόμα πράγματα. Το πρώτο είναι ότι πλέον ο Παναθηναϊκός θα έχει να προστατέψει μία έδρα που μέσα στη χρονιά νίκησε όλους τους αντιπάλους του στην Ευρωλίγκα εκτός του Ολυμπιακού, γεγονός που δείχνει ξεκάθαρα την δύναμη που παίρνει η ομάδα όταν αγωνίζεται μπροστά στο κοινό της. Το δεύτερο έχει να κάνει με τους τραυματισμούς. Όλη τη χρονιά υπήρξαν σημαντικά προβλήματα, με αυτά του Γκιστ και του Τζέιμς να είναι τα σημαντικότερα. Πλέον, όλοι οι παίκτες είναι υγιείς, και αυτό είναι ένα ακόμα όπλο στη φαρέτρα του κόουτς Πασκουάλ.\nΑν λάβουμε υπ όψιν μας όλα αυτά αθροιστικά τότε είναι ξεκάθαρο ότι αυτή την στιγμή οι οιωνοί είναι με το μέρος των «πρασίνων» εν όψει των πλέι οφ που θα ξεκινήσουν σε 10 μέρες περίπου. Η ευκαιρία που παρουσιάζεται είναι πολύ μεγάλη και δεν πρέπει να πάει χαμένη. Κυρίως γιατί αυτή την ευκαιρία οι παίκτες και συνολικά η ομάδα την κέρδισε με το σπαθί της και με την εικόνα που παρουσίασε εντός των τεσσάρων γραμμών.\nΜε οδηγό το δεύτερο ημίχρονο\nΒέβαια για να έρθει το πλεονέκτημα έδρας ο Παναθηναϊκός ήθελε και τη νίκη στο Τελ Αβίβ, για να ορίζει μόνος του τις τύχες του και να μη χρειάζεται να περιμένει συνδυασμό αποτελεσμάτων.\nΑυτό που μένει από αυτό το παιχνίδι, είναι ότι ο Παναθηναϊκός πρέπει να εμφανίσει στα πλέι οφ την εικόνα που είχε η ομάδα μόνο στο δεύτερο ημίχρονο. Το καλύτερο που έχει να κάνει για το πρώτο ημίχρονο, είναι να το βάλει μέσα στο χρονοντούλαπο της ιστορίας και να μη το ξαναεμφανίσει σε παιχνίδι της διοργάνωσης.\nΣτο κακό του κομμάτι ο Παναθηναϊκός δεν έκανε τίποτα καλά από αυτά που συνήθιζε να κάνει στα προηγούμενα παιχνίδια. Παρότι η Μακάμπι είχε τεράστια λειψανδρία στη γραμμή των περιφερειακών τους, οι παίκτες του Πασκουάλ δεν ήταν ιδιαίτερα επιθετικοί και πιεστικοί στην άμυνα.\nΉρθε και το σχήμα με τους πολλούς φόργουορντ και τον Ραντ με τον Σμιθ να αναλαμβάνουν το κουμάντο στις επιθέσεις της ομάδας του λαού και οι φιλοξενούμενοι περισσότερο μπερδεύτηκαν, παρά το εκμεταλλεύτηκαν.\nΗ άμυνα στην περιφέρεια δεν ήταν πιεστική, ο Παναθηναϊκός δέχτηκε αρκετά καλάθια στο τέλος των επιθέσεων και με αυτόν τον τρόπο δεν μπόρεσε να τρέξει καθόλου στην επίθεση και αναγκάστηκε να πάει σε παιχνίδι 5 εναντίων 5. Αυτό οδήγησε σε πολλά μακρινά σουτ, αφού οι παίκτες του τριφυλλιού δεν μπορούσαν να προσεγγίσουν εύκολα το ζωγραφιστό. Το αποτέλεσμα ήταν το απίστευτο 1/15 τρίποντα σαν απολογισμός του πρώτου ημιχρόνου.\nΣτο δεύτερο ημίχρονο τα πάντα άλλαξαν. Οι παίκτες βγήκαν από τα αποδυτήρια αποφασισμένοι να πιέσουν πολύ περισσότερο την Μακάμπι και να την αναγκάσουν σε λάθη, αφού της έλλειπε ένας πραγματικός στρατηγός στο παρκέ.\nΤο σχήμα που έκανε τη διαφορά\nΓια ένα ακόμα παιχνίδι τη διαφορά την έκανε το σχήμα των γκαρντ που επέλεξε να παρατάξει ο Πασκουάλ στην έναρξη του δευτέρου ημιχρόνου. Η τριάδα Καλάθη-Τζειμς- Παππά ήταν χάρμα οφθαλμών στην άμυνα. Οι γηπεδούχοι δεν μπορούσαν να κυκλοφορήσουν την μπάλα καθόλου, έκαναν πολλά λάθη και ο Παναθηναϊκός βρήκε πλέον αρκετούς πόντους στο τρανζίσιον, αφού και οι τρεις παίκτες που προαναφέραμε είναι εξαιρετικοί σε αυτό το είδος παιχνιδιού.\nΟι φιλοξενούμενοι ζεστάθηκαν στην επίθεση, τα σουτ άρχισαν να μπαίνουν και το νερό μπήκε στο αυλάκι σιγά-σιγά. Ο Παναθηναϊκός έκανε ένα επιμέρους +30 στο δεύτερο επιβλητικό του ημίχρονο. Το αποτέλεσμα των 20 λεπτών σε αυτό το κομμάτι ήταν 19-49, κάτι που δείχνει ότι η άμυνα ήταν και πάλι το σημείο αναφοράς σε αυτή την επιστροφή.\nΟ Τζέιμς για μία ακόμα φορά ήταν εξαιρετικός και στην επίθεση, σκοράροντας συνεχόμενους πόντους από την περιφέρεια, ενώ σε κάθε ευκαιρία τρυπούσε και την άμυνα των Ισραηλινών. Οι πράσινοι σούταραν με 50% πίσω από τα 6.75 στο δεύτερο ημίχρονο ήτοι 9/18.\nΗ τριάδα που αναφέραμε είχε και την πιο παραγωγική τους βραδιά δημιουργικά. Καλάθης, Παππάς και Τζέιμς είχαν αθροιστικά 16 από τις 21 ασσίστ του Παναθηναϊκού, και πλέον δείχνουν να είναι ένα σχήμα που έχει χημεία και πιθανώς θα το βλέπουμε όλο κα περισσότερο μαζί στο παρκέ.\nΕιδική μνεία πρέπει να γίνει για ένα ακόμα παιχνίδι στον βιονικό Κρις Σίγκλετον που για ένα ακόμα βράδυ είχε πολύπλευρη παρουσία και συνεισφορά στο παρκέ. Στατιστική για όσκαρ με 13 πόντους, 8 ριμπάουν, 6 κλεψίματα και από 2 τελικές πάσες και μπλοκ.\nΜπαμ και Φενέρμπαχτσε!\nΗ αντίπαλος του Παναθηναϊκού στα πλέι οφ θα είναι η Φενέρμπαχτσε, αφού όπως έγινε πολλάκις στην Ευρωλίγκα την φετινή σεζόν, έτσι και στην τελευταία αγωνιστική είχαμε εκπλήξεις. Η Ζαλγκίρις επικράτησε στην Βιτόρια, απέναντι στην Μπασκόνια, φέρνοντας τον Ομπράντοβιτς και την Φενέρμπαχτσε, απέναντι στον Παναθηναϊκό.\nΤο υπόβαθρο αυτού του ζευγαριού είναι πολύ ξεχωριστό, λόγω της παρουσίας του πολυνίκη Σέρβου κόουτς στον πάγκο της Φενέρ, και αυτό το γεγονός θα επισκιάσει όλες τις άλλες σειρές.\nΑγωνιστικά ο Παναθηναϊκός δεν έχει να φοβηθεί κάτι. Είναι σε πολύ καλό φεγγάρι όπως προαναφέραμε, ενώ και η Τούρκική ομάδα δεν δείχνει να είναι σε καλό ρυθμό αυτή την περίοδο. Μπορεί να επέστρεψε ο Μπογκντάνοβιτς και ο Σλούκας, αλλά ακόμα και απέναντι στην Μπαρτσελόνα η εικόνα της ήταν σχεδόν αποκαρδιωτική.\nΑυτό βέβαια δεν πρέπει να παρασύρει την ομάδα, η οποία πρέπει να προετοιμαστεί για να αντιμετωπίσει ακόμα και μία πολύ πιο βελτιωμένη έκδοση της Φενέρμπαχτσε. Εξάλλου το Φάιναλ 4 είναι στο σπίτι της, και δεν θέλει να αφήσει την ευκαιρία να παραβρεθεί σε αυτό να πάει χαμένη.\nΜέσα στις επόμενες μέρες θα ακολουθήσει και κείμενο ανάλυσης του ζευγαριού με όλα τα αγωνιστικά στοιχεία στα οποία πρέπει να σταθούμε σε αυτό το ζευγάρωμα που ήδη μοιάζει να κλέβει τις εντυπώσεις σε σχέση με όλα τα υπόλοιπα.\nΤο μόνο σίγουρο είναι ότι δεν θα πλήξουμε, τα καλά στην Ευρωλίγκα τώρα ξεκινούν. Έρχεται μία σειρά που θα μείνει στην ιστορία!\nTags blog Panathinaikos Ευρωλίγκα Μάικ Τζέιμς Μακάμπι Νικ Καλάθης Νίκος Παππάς Τζέιμς Γκιστ Τσάβι Πασκουάλ


Ο Σταϊκούρας τάισε κοκορέτσι τον Τσίπρα!!!! - Star.gr\nΠΟΛΙΤΙΚΗ - ΟΙΚΟΝΟΜΙΑ Πέμπτη, 28 Νοεμβρίου 2013, 09:45\nΟ Σταϊκούρας τάισε κοκορέτσι τον Τσίπρα!!!!\n«Το τσάκισα» εξομολογήθηκε ο πρόεδρος του ΣΥΡΙΖΑ\nΈντονο άρωμα σούβλας είχαν οι εκδηλώσεις της 71η επετείου για την ανατίναξη της γέφυρας στο Γοργοπόταμο, το πρωί της Κυριακής! Εκτός από τα αντιμνημονιακά συνθήματα των Συριζαίων διαδηλωτών που βρέθηκαν εκεί, την έντονη βροχόπτωση και τα μηνύματα του προέδρου του ΣΥΡΙΖΑ Α.Τσίπρα και του αναπληρωτή υπουργού Οικονομικών Χρ.Σταϊκούρα αίσθηση έκαναν και τα…… ντόπια εντεράκια!!\nΣε μια προσπάθεια «προσωρινής ανακωχής», ο κ.Σταϊκούρας μάλιστα προσέφερε φρέσκο κοκορετσάκι στον Αλέξη Τσίπρα! Αν και ο πρόεδρος του ΣΥΡΙΖΑ δεν το έφαγε live στον Γοργοπόταμο, το πήρε πακέτο και το απόλαυσε αργότερα. Αργότερα ενημέρωσε μάλιστα τον Σταϊκούρα ότι το ... τσάκισε!!!\n«Έλα να σας κεράσουμε ένα κοκορέτσι, δικής μας παραγωγής» είπε ο αναπληρωτής υπουργός Οικονομικών κ. Χρ. Σταϊκούρ��ς στον πρόεδρο του ΣΥΡΙΖΑ κ. Αλ. Τσίπρα μετά το τέλος της εκδήλωσης για τον Γοργοπόταμο.\n«Ευχαριστώ πολύ, θα το ήθελα, αλλά βιάζομαι» ήταν η απάντηση του κ. Τσίπρα, ο οποίος όντως βιαζόταν για να προλάβει να ψηφίσει στο Τεχνικό Επιμελητήριο.\nΤο κοκορέτσι όμως ήταν πειρασμός και όταν ο κ. Σταϊκούρας προσφέρθηκε να του το κάνει... πακέτο, ο κ. Τσίπρας το αποδέχθηκε ευχαρίστως.\nΣύμφωνα με το Βήμα, εκτός από την τροπολογία για τα φάρμακα, υπήρξε και συνέχεια στο θέμα ΚΟΚΟΡΕΤΣΙ την Τετάρτη το μεσημέρι.\nΠιο συγκεκριμένα, όταν ο κ.Τσίπρας συνάντησε τυχαία τον κ. Σταϊκούρα στο περιστύλιο, του άπλωσε το χέρι για να τον χαιρετήσει και του είπε: «Ευχαριστώ για άλλη μία φορά για το κοκορέτσι. Ήταν θαυμάσιο. Το... τσάκισα...»


[ΕΚΛΕΙΣΕ] Ορειβατικά μποτάκια 42 - 42,5(σε Αμερικανική μέτρηση 9,5 M)... - XARISETO.GR\n[ΕΚΛΕΙΣΕ] Ορειβατικά μποτάκια 42 - 42,5(σε Αμερικανική μέτρηση 9,5 M)...\n[ΕΚΛΕΙΣΕ] Re: Ορειβατικά μποτάκια 42 - 42,5(σε Αμερικανική μέτρηση 9,5 M)...\nΔημοσίευση από nandiaki » 24 Φεβ 2018, 19:33\nΔυστυχώς το συζήτησα μαζί του και θέλει να τα κρατήσει, προκειμένου να τα πάει σε ένα μαγαζί να τα καθαρίσουν κλπ μήπως καταφέρει να τα ξαναφορέσει.\nΓια του λόγου το αληθές ειναι αυτά.\nΣε κάθε περίπτωση που δω ότι κάθονται πάλι στην παπουτσοθηκη θα επανέλθω.\nΖητώ συγγνώμη αν σας γέμισα ελπίδες, αν και ακόμα επιμένω να τα χαρίσουμε θέλει να τους δώσει μια τελευταία ευκαιρία.\nΔημοσίευση από Poudim » 25 Φεβ 2018, 00:54\n24 Φεβ 2018, 19:33\nΔεν πειράζει καθόλου , αφού τα θέλει ας τα απολαύσει .\nΔημοσίευση από morfo212 » 24 Απρ 2018, 08:33\nΔημοσίευση από Poudim » 24 Απρ 2018, 16:40


Πρεμιέρα της Πειραματικής Σκηνής με το έργο «Συναλλαγή» - PagasitikosNews\nΒρίσκεστε εδώ: ΚΕΝΤΡΙΚΗ / ΘΕΑΤΡΟ / Πρεμιέρα της Πειραματικής Σκηνής με το έργο «Συναλλαγή»\nΠρεμιέρα της Πειραματικής Σκηνής με το έργο «Συναλλαγή»\n4 Νοεμβρίου 2015 - 15:51 Από Τριαντάφυλλος Γαβρινιώτης\nΗ Πειραματική Σκηνή ανοίγει την αυλαία της φετινής θεατρικής σαιζόν με το έργο «Συναλλαγή» το Σάββατο 7 Νοεμβρίου.\nΠρόκειται για τα μονόπρακτα –μονόλογοι, «Η συναλλαγή» του Τάσου Παπαγιωργάκη, «Αυτός και το πανταλόνι του» του Ιάκωβου Καμπανέλλη και «Η απαρηγόρητη χήρα» του Κώστα Μουρσελά. Τρεις δρόμοι που συναντιούνται σ’ ένα κοινό σημείο αναφοράς. Τη συναλλαγή. Οι πράξεις και τα πάθη των ανθρώπων είναι αυτά που θα καθορίσουν την εξέλιξη της πλοκής.\nΤης πλοκής που συναντιέται όχι μονάχα εδώ, στους ήρωες αυτού του έργου, αλλά και στον έξω κόσμο. «Ο κόσμος είναι μια θεατρική σκηνή….Ο κάθε άνθρωπος στον καιρό του παίζει πολλούς ρόλους, καθώς οι πράξεις που εμφανίζεται είναι οι εφτά ηλικίες», σύμφωνα με τον Ουίλιαμ Σαίξπηρ. Η καθημερινότητα άλλωστε, διακατέχεται από ένα ευρύ φάσμα «συναλλαγής». Συναλλαγή σε όλα τα επίπεδα, με κάθε είδους μορφή. Το παρελθόν δίνει τη σκυτάλη στο παρόν, το οποίο αγωνιά και αγωνίζεται για το απρόσμενο μέλλον.\nΟι άνθρωποι, πρωταγωνιστές στο έργο αυτό της ζωής, καλούνται να διαδραματίσουν το ρόλο τους πιστά και αξιοπρεπώς. Οι εκάστοτε συνθήκες οδηγούν στο να παρεκκλίνει κανείς από τον πρωταρχικό του στόχο. Και τότε αναγκάζεται να αποποιηθεί των προσδοκιών του, να γίνει υπόδουλος, έρμαιο αυτών των συνθηκών που τον απομακρύνουν από τις προσδοκίες και τα όνειρά του.\nΈτσι, ψάχνει πρόχειρες λύσεις, την άμεση «λύτρωση», την προσωρινή τέρψη, ώστε να ξεχνά ή μάλλον να αποφεύγει να αντικρύσει την πραγματικότητα αυτή, που δεν την επέλεξε αλλά που τον επέλεξε εκείνη. Δημιουργώντας λοιπόν ένα ασφαλές περιβάλλον γύρω του, χτίζοντας τείχη και εγκλωβίζοντας μέσα σ’ αυτό τον ίδιο του τον εαυτό, ο άνθρωπος παραμένει στο καταφύγιό του, στην πεπατημένη, στο πλέον γνώριμο και αποδεκτό από την κοινωνία και τους ορισμούς της.\nΛησμονώντας τη δύναμη της φύσης του, υποτιμώντας τις ικανότητές του. Εξακολουθεί να υπηρετεί τον ασφαλή, τον σίγουρο κανόνα της «συναλλαγής». Ακόνη και αν δεν του αρμόζει. Ακόμη και αν δεν το επιθυμεί. Είναι μια μυστική, αδήλωτη, άγραφη συμφωνία. Η συμφωνία της συναλλαγής.\nΤο έργο παρουσιάζεται σε σκηνοθεσία Δημήτρη Πανταζή, σκηνικά Χριστίνας Δημητρίου, κοστούμια Βασιλική Μπέλιου, μουσική Γρηγόρη Σουλτάνη, βοηθός σκηνοθέτη Κική Παπαζήση, φωτισμούς Δημήτρη Δημητριάδη, φωτογραφίες Αλκιβιάδη Μαρούγκα.\nΤους τρεις ρόλους ερμηνεύει ο Δημήτρης Πανταζής.\nΑκούγονται οι φωνές της Χαρούλας Νικολάου, της Γεωργίας Κωστούλα και του Στράτου Μεγκές\nΗ παράσταση θα παίζεται στο Θέατρο της Πειραματικής Σκηνής (Πολιτιστικό Κέντρο Ν. Ιωνίας), από Σάββατο 7 Νοεμβρίου 2015 και κάθε Σάββατο στις 9.00 μ.μ. και Κυριακή στις 8.00 μ.μ., και για περιορισμένο αριθμό παραστάσεων.\nΑνάστατοι οι έμποροι του Βόλου με επιτήδειους απατεώνες\n4 Νοεμβρίου 2015 - 16:06 Από Τριαντάφυλλος Γαβρινιώτης


«Θα ελέγχουμε αν τηρείτε τις δεσμεύσεις που αναλάβατε» - Ειδήσεις - νέα - Το Βήμα Online\n«Θα ελέγχουμε αν τηρείτε τις δεσμεύσεις που αναλάβατε»\nΓΙΑ ΤΙΣ ΠΡΩΤΕΣ επαφές της με την κυβέρνηση προετοιμάζεται η Ομάδα Εργασίας που έχει συστήσει η Ευρωπαϊκή Επιτροπή για την παροχή τεχνικής βοήθειας στην Ελλάδα, με βασικό στόχο την προώθηση των διοικητικών και θεσμικών μεταρρυθμίσεων και τη μεγιστοποίηση της απορροφητικότητας των κονδυλίων του ΕΣΠΑ. Εν όψει των εντατικών διαδικασιών και της ανάληψης καθηκόντων του επικεφαλής της Ομάδας κ. Χορστ Ράιχενμπαχ, έχουν ήδη πραγματοποιηθεί προκαταρκτικές επαφές με τον σύνδεσμο της ελληνικής κυβέρνησης κ.\nΓΙΑ ΤΙΣ ΠΡΩΤΕΣ επαφές της με την κυβέρνηση προετοιμάζεται η Ομάδα Εργασίας που έχει συστήσει η Ευρωπαϊκή Επιτροπή για την παροχή τεχνικής βοήθειας στην Ελλάδα, με βασικό στόχο την προώθηση των διοικητικών και θεσμικών μεταρρυθμίσεων και τη μεγιστοποίηση της απορροφητικότητας των κονδυλίων του ΕΣΠΑ. Εν όψει των εντατικών διαδικασιών και της ανάληψης καθηκόντων του επικεφαλής της Ομάδας κ. Χορστ Ράιχενμπαχ, έχουν ήδη πραγματοποιηθεί προκαταρκτικές επαφές με τον σύνδεσμο της ελληνικής κυβέρνησης κ. Γ. Γλυνό, ενώ οι πρώτες συναντήσεις και στενές συνεργασίες ξεκινούν στις 5 Σεπτεμβρίου. Ο κ. Ράιχενμπαχ και τα μέλη της Ομάδας, μελετούν τα δεδομένα της ελληνικής διοικητικής και οικονομικής διάρθρωσης και προετοιμάζουν τις προτάσεις τους, καθώς, με βάση την απόφαση του προέδρου της Επιτροπής, κ. Ζοζέ Μπαρόζο, στις αρχές Οκτωβρίου θα πρέπει να έχει συνταχθεί η πρώτη έκθεση και να έχει υποβληθεί ταυτοχρόνως στις Βρυξέλλες και στην Αθήνα. Η έκθεση αυτή θα αποτελέσει στην ουσία και τον οδικό χάρτη, βάσει του οποίου θα πρέπει να πορευθεί η ελληνική κυβέρνηση στο επόμενο διάστημα.\nΣτελέχη της Ομάδας και έλληνες συνεργάτες τους που έχουν οριστεί από την κυβέρνηση σημειώνουν ότι το πνεύμα που διέπει τη λειτουργία του νέου οργάνου είναι η παροχή βοήθειας προς την κυβέρνηση, με στόχο την ανάπτυξη της ελληνικής οικονομίας. Παρά ταύτα, εμμέσως αναγνωρίζουν ότι θα υπάρχει εκ των πραγμάτων το στοιχείο της επιτήρησης. Οπως τονίζουν, οι βασικοί άξονες λειτουργίας της Ομάδας αυτής είναι οι εξής δύο: Κατ΄ αρχάς, η επιτάχυνση των μεταρρυθμίσεων και της αξιοποίησης των μέσων που διατίθενται στην ελληνική κυβέρνηση, ώστε να επιταχυνθεί η ανάπτυξη με τον καλύτερο δυνατό τρόπο.\nΔεύτερον, η τήρηση των δεσμεύσεων της Ελλάδας προς την τρόικα στο πλαίσιο του προγράμματος προσαρμογής που συμφωνήθηκε στις Βρυξέλλες. Οπως τονίζεται από πρόσωπα που εμπλέκονται στη διαδικασία, στο σημείο αυτό υπάρχουν πολλές εκκρεμότητες προς διευθέτηση και ακριβώς αυτό είναι το πεδίο στο οποίο δίδεται ιδιαίτερη έμφαση από την Ευρωπαϊκή Επιτροπή.\nΠηγές προσκείμενες στην Ομάδα Εργασίας αναγνωρίζουν ότι μείζον θέμα στη νέα προσπάθεια αποτελεί η απορρόφηση των ευρωπαϊκών κονδυλίων.\nΣτο πλαίσιο αυτό επισημαίνουν την απόφαση της Ευρωπαϊκής Επιτροπής να προτείνει μείωση της εθνικής συμμετοχής για την ταχύτερη απορρόφηση κονδυλίων, αν και προσθέτουν ότι παρά τη σημασία της απόφασης πρόκειται για ένα πρώτο μικρό βήμα.\nΠρόσωπα που εργάζονται εντατικά στο στάδιο προετοιμασίας του εδάφους για τη δραστηριοποίηση της Ομάδας επιμένουν ότι είναι λάθος να τίθεται ζήτημα απώλειας εθνικής κυριαρχίας και στο πλαίσιο αυτό σημειώνουν ότι δεν ευσταθεί μια τέτοια συζήτηση, από τη στιγμή που στο Κοινοβούλιο εκφράστηκε μια πλειοψηφία της δημοκρατικά εκλεγμένης κυβέρνησης, η οποία αποφάσισε να προχωρήσει σε αυτόν τον δρόμο. Με βάση αυτά, τα ίδια πρόσωπα επιμένουν ότι αυτή η διαδικασία ήταν που εν τέλει συνέβαλε ώστε να διατηρηθεί η εθνική κυριαρχία.\nΑφήνουν πάντως να εννοηθεί ότι υπήρχε η ευκαιρία και της διαφορετικής επιλογής, όμως, αφού κάτι τέτοιο δεν εκδηλώθηκε, η Ομάδα Εργασίας είναι ξεκάθαρα ένα εργαλείο υποστήριξης αυτής της απόφασης του Κοινοβουλίου. Στο ευρύτερο πεδίο πάντως, τα ίδια πρόσωπα εκφράζουν την εκτίμηση ότι το έργο που θα γίνει στην Ελλάδα από την Ομάδα Εργασίας με την υποστήριξη της Επιτροπής θα λειτουργήσει ως ένα θετικό παράδειγμα για ολόκληρη την Ενωση, στην προσπάθεια της δημιουργίας ενός πλαισίου αποτελεσματικού συντονισμού της οικονομικής πολιτικής σε ολόκληρη την ευρωζώνη- μια θεμελιώδης έλλειψη των αρχικών συνθηκών, που επιχειρείται να καλυφθεί σήμερα σε συνθήκες κρίσης.\nΕνα από τα ζητήματα με τα οποία κατ΄ εξοχήν θα ασχοληθεί η Ομάδα Εργασίας που θα εδρεύει στις Βρυξέλλες είναι οι ιδιωτικοποιήσεις και η αξιοποίηση της δημόσιας περιουσίας.\nΟπως σημειώνουν πρόσωπα που γνωρίζουν τη διαδικασία, ιδιαίτερη έμφαση θα δοθεί στις μεταρρυθμίσεις που προηγούνται των ιδιωτικοποιήσεων. Οι ίδιες πηγές υπογραμμίζουν ότι ένα από τα βασικά ζητήματα είναι να υπάρξει συμφωνία σε μια διαδικασία, στην οποία οι αρχές θα είναι ξεκάθαρες, όπως και τα θεσμικά δεδομένα. Εν όψει αυτών, αφήνουν να διαφανεί ότι θα ληφθεί υπόψη η εμπειρία από την περίπτωση των ιδιωτικοποιήσεων στην πρώην Ανατολική Γερμανία, αλλά και σε άλλες χώρες, προκειμένου να βρεθεί ο καλύτερος δυνατός τρόπος μεγιστοποίησης της αξίας της δημόσιας περιουσίας. Οι ίδιες πηγές θεωρούν ότι η διαδικασία αυτή είναι καθοριστική για την αποκατάσταση της επενδυτικής εμπιστοσύνης στην ελληνική οικονομία και τη σωστή αξιολόγηση των ελληνικών περιουσιακών στοιχείων.\nΟ χρόνος που θα απαιτηθεί για όλα αυτά είναι ένα ζήτημα που απασχολεί την Αθήνα και τις Βρυξέλλες.\nΑπό την πλευρά της Επιτροπής, αυτό που επισημαίνεται είναι ότι η επιτυχία μπορεί να διαφανεί σε σύντομο χρονικό διάστημα, αν υπάρξει πρόοδος στην εφαρμογή των μέτρων προσαρμογής, για τα οποία έχει δεσμευθεί η ελληνική κυβέρνηση.\nΑπό εκεί και πέρα όμως, η ρεαλιστική προσέγγιση των τεχνοκρατών οδηγεί στην εκτίμηση ότι ακόμη και αν το έδαφος προετοιμαστεί καταλλήλως τους επόμενους μήνες, δεν θα πρέπει κανείς να έχει στο μυαλό του ένα διάστημα μηνών, αλλά τουλάχιστον δύο-τριών ετών, ώσπου να υπάρξουν τα πρώτα απτά αποτελέσματα.\nΚρίσιμη παράμετρος εν όψει αυτών είναι το πολιτικό κλίμα που θα διαμορφωθεί στην Ελλάδα τους επόμενους μήνες. Στους κόλπους της Ομάδας Εργασίας κυριαρχεί η εκτίμηση πως η κυβέρνηση θα αντιμετωπίσει δυσκολία στο να πείσει τους πολίτες ότι τα μέτρα που θα ληφθούν είναι αναγκαία. Γι΄ αυτόν τον λόγο άλλωστε το διάστημα που προηγήθηκε τόσο ο κ. Μπαρόζο όσο και ο κ. Ρεν επέμειναν ότι η πολιτική συναίνεση θα διευκόλυνε αυτή τη διαδικασία.\nΠαρά ταύτα, στις Βρυξέλλες αναγνωρίζουν ότι έχει πάντοτε σημασία η κατανόηση των θέσεων και προτεραιοτήτων της αντιπολίτευσης, αν και τονίζουν ότι η πολιτική ευθύνη και ο τελευταίος λόγος ανήκουν στην κυβέρνηση.\n«Οι αλλαγές απαιτούν χρόνο»\nΣε μια πρώτη, άτυπη συνομιλία του με «Το Βήμα της Κυριακής», ο επικεφαλής της Ομάδας Εργασίας της Ευρωπαϊκής Επιτροπής κ. Χορστ Ράιχενμπαχ τονίζει ότι κάθε διαδικασία διοικητικής μεταρρύθμισης και μετάβασης απαιτεί χρόνο και καλή προετοιμασία, εκτιμώντας ότι η Ελλάδα δεν αποτελεί εξαίρεση. Παραπέμπει μάλιστα και στη συμβολή του στη διοικητική μεταρρύθμιση της ίδιας της Ευρωπαϊκής Επιτροπής για την οποία εργάστηκε, υπογραμμίζοντας ότι «οι αλλαγές δεν μπορούν να συμβούν από τη μια μέρα στην άλλη», ενώ ως προς το θέμα της απορρόφησης κονδυλίων και αξιοποίησής τους τονίζει ότι «δεν υπάρχουν μαγικές λύσεις».\nΠαρά ταύτα, δηλώνει ότι στόχος και φιλοδοξία του ιδίου και της ομάδας της οποίας ηγείται είναι να φέρουν εις πέρας την αποστολή τους, η οποία συνίσταται στην «παροχή βοήθειας και τεχνικής συνδρομής προς την ελληνική κυβέρνηση» .\nΟ κ. Ράιχενμπαχ δεν ασχολείται με την Ελλάδα για πρώτη φορά. Η πρώτη του επίσκεψη στην Αθήνα χρονολογείται από την πρώτη περίοδο που ακολούθησε την ένταξη της χώρας στην ΕΟΚ, στα μέσα της δεκαετίας του 1980, όταν εργαζόταν στη Γενική Διεύθυνση Περιφερειακής Πολιτικής της ΕΟΚ και επίτροπος ήταν ο Γρηγόρης Βάρφης. Θέμα της συνεργασίας τότε ήταν η αλλαγή στα διαρθρωτικά ταμεία και στην περιφερειακή πολιτική της Ενωσης. Υπήρξε στέλεχος της Επιτροπής από το 1975 ως το 2005 και έκτοτε κατέχει τη θέση του αντιπροέδρου στην Ευρωπαϊκή Τράπεζα για την Ανοικοδόμηση και την Ανάπτυξη.


Crousma: Ανακοίνωση του συνδικάτου Μετάλλου Μαγνησίας «Μ. Παπαρήγας» για τη Χαλυβουργία Βόλου\nΑνακοίνωση του συνδικάτου Μετάλλου Μαγνησίας «Μ. Παπαρήγας» για τη Χαλυβουργία Βόλου\nΣ΄αυτό τον αγώνα δεν θα ’ναι μόνοι τους *\nΗ διοίκηση του Συνδικάτου Μετάλλου Μαγνησίας «Μ. Παπαρήγας» χαιρετίζει τη γενναία απόφαση της γενικής συνέλευσης των χαλυβουργών του Βόλου η οποία απέρριψε τις νέες αξιώσεις του Μάνεση για μειώσεις στους μισθούς τους.\n«Οι χαλυβουργοί εργάτες πρέπει να γνωρίζουν ότι μετά το ΌΧΙ τους θα πέσουν πάνω τους σαν τα σκυλιά ο μηχανισμός της εργοδοσίας, ΜΜΕ και "συνδικαλιστές" τους οποίους ξέρουν πάρα πολύ καλά για το ρόλο που έπαιξαν μέχρι σήμερα.\nΌλοι αυτοί με εκβιαστικά διλήμματα, τρομοκρατία και απειλές θα προσπαθήσουν να αλλάξουν το ΌΧΙ των χαλυβουργών σε επόμενη γενική συνέλευση, όπως έχουν ξανακάνει και στο παρελθόν και όπως συνέβη πριν από λίγες μέρες στην ΑΓΕΤ.\nΚαλούμε τους χαλυβουργούς με ταξική ενότητα να αποκρούσουν\nόλο αυτό τον ενιαίο μηχανισμό και να υπερασπιστούν την τιμή τους.\nΑρκετά μέχρι σήμερα οι χαλυβουργοί έχουν σκύψει το κεφάλι. Ήρθε η ώρα να οργανώσουν την αντίστασή τους με αγώνα που να στοχεύει στην καρδιά που δημιουργεί τα προβλήματα τους.\nΣ΄αυτό τον αγώνα δεν θα ’ναι μόνοι τους.\nΤο Συνδικάτο Μετάλλου όπως σταθερά και αταλάντευτα έκανε μέχρι σήμερα (κάτι που το ξέρουν πολύ καλά οι χαλυβουργοί) θα είναι στο πλευρό των χαλυβουργών με όλες του τις δυνάμεις, ταξικά αλληλέγγυο στον αγώνα που θα δώσουν για την ενιαία επίθεση που δέχονται όπως και όλη η εργατική τάξη από την εργοδοσία, την κυβέρνηση και την ΕΕ».\nΑναρτήθηκε από Crousma στις 10:25 π.μ.\nΚαταγγελίες - σοκ: «Τάγματα» αρνητών εισβάλλουν στα νοσοκομεία!


«Η αυγή της Γης» πριν από 50 χρόνια η ιστορική φωτογραφία που ελήφθη από το διάστημα - TheNewspaper.gr\n-177 min. ago-Ο Μαχμούντ Αμπάς ζητεί διεθνή διάσκεψη στις αρχές του 2021\n-176 min. ago-Ενέργεια και ασφάλεια στο επίκεντρο της επίσκεψης Πομπέο στην Ελλάδα\n-175 min. ago-Εβδομαδιαία πτώση 6,17% και 8,40% στις τράπεζες\n-173 min. ago-Η τρυφερή φωτογραφία του Emmanuel και της Brigitte Macron που έγινε Viral\n-163 min. ago-Βαρύ «πλήγμα» για την εστίαση στη Λάρισα – Στο 53% ανέρχεται η πτώση στον κλάδο (πίνακες)\n-161 min. ago-Η αποστολή του Βόλου για τον αγώνα με τον ΠΑΟΚ\n-157 min. ago-Οι φτωχοί θα πρέπει να πάρουν πρώτοι το εμβόλιο κατά του κορωνοϊού\n-154 min. ago-Η ισοτιμία του ευρώ ξεπέρασε τα 91 ρούβλια για πρώτη φορά από το 2016\n-150 min. ago-Μίνι lockdown στα Τρίκαλα, μάσκα και στους εξωτερικούς χώρους\n-142 min. ago-Χαρδαλιάς: Παραμένουν τα περιοριστικά μέτρα στον Βόλο με δύο αλλαγές\nΠρώτη καταχώρηση: Κυριακή, 23 Δεκεμβρίου 2018, 13:40\nΤελευταία ενημέρωση: Κυριακή, 23 Δεκεμβρίου 2018, 13:40\nΣεισμός ταρακούνησε τη Λ’ Άκουιλα της Ιταλίας\nΗ κυβέρνηση επιδιώκει αυστηρότερη νομοθεσία για τον βιασμό


Σάκα, ο δημιουργός της αυτοκρατορίας των Ζουλού: Στρατιωτική ιδιοφυΐα ή παρανοϊκός; - thetimes.gr\nΟ ξαφνικός θάνατος της βασίλισσας των Ζουλού Μαντφόμπι και οι διαμάχες που έχουν ξεσπάσει για τη διαδοχή της στη φυλή αυτή της Νότιας Αφρικής, που παρουσιάστηκαν σε άρθρο στο -–.gr, προκάλεσαν το έντονο ενδιαφέρον των αναγνωστών μας. Σκεφτήκαμε ότι ενδιαφέρον έχει να μάθουν οι αναγνώστες μας περισσότερα για τους Ζουλού και το πώς δημιουργήθηκε η αυτοκρατορία τους. Η «μετατροπή» των Ζουλού από μια μικρή κοινότητα των 1.500, το πολύ, ατόμων σε αυτοκρατορία, οφείλεται σε έναν άνθρωπο που αποτελεί θρύλο, όχι μόνο για τους Ζουλού, αλλά και για ολόκληρη τη Νότια Αφρική, τον Σάκα (Shaka ή Chaka ή Tshaka).\nΛίγα λόγια για τους Ζουλού\nΟι περισσότεροι Έλληνες χρησιμοποιούν τη λέξη Ζουλού μειωτικά, για κάποιον άγριο ή απολίτιστο. Οι Ζουλού, είναι μια εθνική ομάδα των Nguni που ζουν κυρίως στη Νότια Αφρική. Οι Nguni, ανήκουν στη φυλή των Bandu. Οι Ζουλού αποτελούν τη μεγαλύτερη εθνοτική ομάδα της Νότιας Αφρικής (10-12 εκατομμύρια υπολογίζεται ότι ζουν κυρίως στην επαρχία Kwazulu-Natal, 300.000 Ζουλού ζουν στη Ζιμπάμπουε, 130.000 στο Εσουατίνι (ως το 2018 Σουαζιλάνδη) και 3.000 στο Λεσότο (- Βικιπαίδεια). Οι Ζουλού ζούσαν αρχικά στο ανατολικό τμήμα της ισημερινής Αφρικής. Τον 16ο και 17ο αιώνα κατέβηκαν νότια κατά μήκος της παράκτιας λωρίδας του Ινδικού Ωκεανού εκτοπίζοντας σταδιακά τους Οτεντότους που έφτασαν ως τα μέρη που ζουν σήμερα.\nΣάκα: ο ιδρυτής της Αυτοκρατορίας των Ζουλού\nΟ Σάκα (Shaka ή Chaka ή Tshaka) ήταν αρχηγός των Ζουλού από το 1816 ως το 1828 και ιδρυτής της Αυτοκρατορίας τους. Μέσα σε λιγότερο από 10 χρόνια, προκάλεσε πραγματική επανάσταση στις τακτικές πολέμου των φυλών στη νότιο Αφρική και συγκρότησε μία τρομερή πολεμική δύναμη. Ο Σάκα γεννήθηκε γύρω σο 1787 και ήταν γιος του Σενζανγκακόνα, αρχηγού της ολιγάριθμης φυλής, εκείνη την εποχή των Ζουλού και της Νάντι, μιας ορφανής πριγκίπισσας της γειτονικής πατριάς Λανγκένι. Οι γονείς του Σάκα κατάγονταν από το ίδιο πατρογραμμικό γένος κάτι που αποτέλεσε ρητή παραβίαση των εθίμων των Ζουλού. Αυτό είχε σαν αποτέλεσμα οι γονείς του Σάκα αλλά και ο ίδιος να στιγματιστούν. Όταν ήταν έξι ετών ο Σάκα, οι γονείς του χώρισαν και η μητέρα του τον πήρε μαζί της στους Λανγκένι, οι οποίοι την περιφρονούσαν.\nΤο 1802, μάλιστα έδιωξαν τη Νάντι με τον Σάκα που βρήκαν τελικά καταφύγιο στους Ντλέτσενι, ένα παρακλάδι της ισχυρής φυλής Μπέτουα. Όταν ο Σάκα έγινε 23 ετών, κλήθηκε από τον Ντινγκισουάγιο, υπέρτατο αρχηγό των Μπέτουα, όπως και οι συνομήλικοί του, να προσφέρουν τις πολεμικές τους υπηρεσίες. Για έξι χρόνια ο Σάκα πολεμούσε για τους Μπέντουα, επιδεικνύοντας εξαιρετικές ικανότητες. Το 1816, πέθανε ο πατέρας του Σάκα και ο Ντινγκισουάγιο τον έστειλε να αναλάβει την αρχηγία των Ζουλού, που ήταν εκείνη την εποχή γύρω στα 1.500 άτομα και ζούσαν στον ποταμό Λευκό Ομφολόζι. Ήταν μία από τις μικρότερες ανάμεσα στις 800 και πλέον πατριές των Ανατολικών Νγκούνι-Μπάντου, ωστόσο από την ημέρα που ανέλαβε ο Σάκα την ηγεσία τους, εξελίχθηκαν σε Αυτοκρατορία.\nΠώς ο Σάκα δημιούργησε την Αυτοκρατορία των Ζουλού\nΟ Σάκα ξεκίνησε από την αναδιοργάνωση του στρατού. Ως τότε οι Ζουλού ήταν οπλισμένοι με ασπίδες από δέρμα βοδιού και λεπτά δόρατα που εκτοξεύονταν εναντίον του εχθρού (εκηβόλα δόρατα). Ο Σάκα άλλαξε τον οπλισμό τους με αγχέμαχα δόρατα που είχαν κοντή λαβή και μακριά λεπίδα, που υποχρέωνε τους Ζουλού να μάχονται σώμα με σώμα.\nΕπέβαλε το σύστημα κατά συντάγματα που βασίζονταν στις σειρές ηλικίας. Τα διαθέσιμα συντάγματα, γνωστά ως impi, διαιρούνταν σε τέσσερις ομάδες. Τις μάχες επέβλεπαν οι induna (αξιωματικοί). Κάθε impi διήνυε 80 χιλιόμετρα την ημέρα και οι άνδρες του τρέφονταν με σιτάρι και τα κερασφόρα ζώα που συναντούσαν στη διαδρομή τους και, φυσικά, τα έσφαζαν. Μικρά αγόρια Ζουλού συμμετείχαν στις πορείες των imbi, μεταφέροντας τις ψάθες στις οποίες κοιμούνταν οι πολεμιστές και τα τσουκάλια όπου μαγείρευαν.\nΟι πρώτοι που φρόντισε να εξοντώσει ο Σάκα ήταν τα μέλη της φυλής των Λανγκένι που κακομεταχειρίστηκαν εκείνον και τη μητέρα του. Τους παλούκωσε στους πασσάλους που έφραζαν το χωριό τους… Σε λιγότερο από ένα χρόνο οι Ζουλού και ο στρατός τους είχαν τετραπλασιαστεί. Το 1817 σκοτώθηκε και ο Ντινγκισουάγιο και ο Σάκα έμεινε απόλυτος κυρίαρχος των Ζουλού. Σε δύο χρόνια ο Σάκα εξόντωσε τους πιο σοβαρούς αντιπάλους των Ζουλού, τους Ντουάντουε και τους Κουάμπε. Το 1823, η περιοχή που σήμερα αποτελεί την επαρχία Νατάλ της Νότιας Αφρικής ήταν έρημη, γεμάτη από ερείπια καμένων χωριών. Όσοι έζησαν, έντρομοι εγκατέλειψαν την περιοχή.\nΟ Σάκα και οι Ευρωπαίοι\nΟι πρώτοι Ευρωπαίοι έφτασαν στο Πορτ Νατάλ (σήμ. Ντέρμπαν) τα 1824. Δέκα περίπου άποικοι της Εμπορικής Εταιρείας Farewell, ίδρυσαν έναν σταθμό στον κλειστό όρμο και σύντομα ήρθαν σ’ επαφή με τον Σάκα, το χωριό του οποίου, το Μπουλουαουάγιο, βρισκόταν 160 χλμ. βορειότερα. Παραδόξως, ο Σάκα εντυπωσιασμένος από τους τρόπους και τα δημιουργήματά τους, τους επέτρεψε να μείνουν καθώς μάλιστα θεωρούσε ότι ο πολιτισμός των Ζουλού ήταν ανώτερος του ευρωπαϊκού. Δύο Ευρωπαίοι, οι Χένρι Φράνσις Φιν και Ναθάνιελ Άιζακς, έμαθαν τη γλώσσα των Ζουλού και σε αυτούς οφείλουμε τις περισσότερες πληροφορίες γι’ αυτούς και τις άλλες φυλές της περιοχής.\nΟ θάνατος της μητέρας του Σάκα, η παραφροσύνη και η δολοφονία του ηγέτη των Ζουλού\nΤο 1827 πέθανε η μητέρα του Σάκα, ο οποίος παραφρόνησε. Στον αρχικό παροξυσμό του, διέταξε τη δολοφονία 7.000 Ζουλού και για ένα χρόνο απαγόρευσε τη σπορά και την κατανάλωση γάλακτος, τη βάση της διατροφής των Ζουλού. Όλες οι έγκυες γυναίκες μαζί με τους συζύγους τους θανατώθηκαν, όπως και χιλιάδες αγελάδες που είχαν γεννήσει τη χρονιά εκείνη, για να μάθουν ακόμα και τα μικρά μοσχάρια τι σημαίνει ο χαμός της μητέρας τους! Το 1828, ο Σάκα έστειλε τα ίμπι νότια, σε μια αποστολή ως τα σύνορα της Αποικίας του Ακρωτηρίου. Επιστρέφοντας, τα στρατεύματα, ενώ ανέμεναν να αναπαυθούν, διατάχθηκαν να εκστρατεύσουν βόρεια. Αυτό ήταν δυσβάσταχτο, έτσι τον Σεπτέμβριο του 1828 δύο ετεροθαλείς αδελφοί του, οι Ντινγκάνε και Μχλανγκάνα μαζί με έναν induna (αξιωματικό), τον Μμπόμπα, τον δολοφόνησαν.\nΟι ομοφυλοφιλικές τάσεις του Σάκα και οι δολοφονίες που διέτασσε\nΟ Σάκα, πιθανότατα, είχε ομοφυλοφιλικές τάσεις. Ωστόσο, είχε ένα χαρέμι από 1.200 γυναίκες (!). Σκότωνε όμως όποια από αυτές έμενε έγκυος. Καθημερινά διέτασσε την εκτέλεση κάποιων υπηκόων του, έτσι κανείς δεν σκεφτόταν να αντισταθεί.\nΜια τελική αποτίμηση για τον Σάκα\nΟ Σάκα έχει περάσει στον χώρο του θρύλου. Είχε μεγάλη νοημοσύνη και αποτελούσε μία στρατιωτική ιδιοφυΐα. Βέβαια, ορισμένες ενέργειές του δείχνουν ότι ήταν απλώς ένας παράφρονας. Επίσης δεν είχε τη σοφία άλλων ηγεμόνων της περιοχής. Μόνος σκοπός του ήταν να καταστρέφει οτιδήποτε συναντούσε, να καταλαμβάνει περισσότερα εδάφη και να υποτάσσει λαούς. Έτσι δημιούργησε έναν τεράστιο στρατό, ο οποίος παρά την ανικανότητα των διαδόχων του, διατηρήθηκε ως το 1879 οπότε καταστράφηκε από τους Βρετανούς.\nΠηγές: Encyclopedia Britannica, ΠΑΠΥΡΟΣ – ΛΑΡΟΥΣ – ΜΠΡΙΤΑΝΝΙΚΑ, τ.53